USA:Ram nih thlachuah a hmuh cemnak a ruang pakhat. – Onlinenungak\nUSA:Ram nih thlachuah a hmuh cemnak a ruang pakhat.\nhsehlaw, zei ruang set ah dah Vawlei cung Ram vialte hna i a Mei (Ahram) ah um loin a Parpalik (Azik) ah a um ti hi a Biapi Tuk Mi Biahalnak cu a si.\nAmerican Ram cu 1492 ah Christppher Columbus timi pa nih a rak hmuhmi asi. July 4, 1776 ah independent an ngah i “United Colonies” cu “United State of America” tiah an thlen.


Trump caah cun:Zeipoah ai thleng dih cang ko hi. – Lai Lungrawn Post\nTrump caah cun:Zeipoah ai thleng dih cang ko hi.\nNain, Pu Trump nih Georgia ah hin tei ṭhan hmanh seh law a hmuhmi vote hi 248 lawng a si rih lai i 270 a tling kho hlei lo. A sung ṭhiam lai. Cucaah, state dang Wisconsin, Pennsylvania le Michigan lei ah an buaipi rih a herh hnga. Wisconsin hi Georgia bantuk in vote relter ṭhan ding a si ahcun tuchun suimilam 5:00 hlan ah Trump team nih an buaipi a hau i phaisa million $7.9 hrawng an thaap ngam a herh. Tuchun i an buaipi lo ahcun Wisconsin vote relmi result hi CERTIFIED tuah ding a donghnak ni a si cang i Certified an tuah cang hnu ahcun legal challenge hi tuah khawh a si ti lai lo. President Trump le a campaign team pawl hi an awlok chong ngai kho men.\nUS President thimnak vote hi State 45 hrawng nih cun an rel dih cang nain an relmi result hi certified an tuah cio rih hna lo. Cucaah, US President thimnak result hi official nih thanhmi pakhat hmanh a um rih lo. Media pawl nih an zumh ning an phuan chungmi lawng a si rih. Cucaah, Biden nih a tei, Trump a sung cang tiah i al len ding khi a herh in a herh lem lomi a si. Phung ningte in a herhmi an tawlrel lai i an dih in an thanh te ko lai.\nRef: FoxNews, Reuters\nKawlram:President diang ah zumh’Mi hna le Vice President


NLD Nih An Bochan Mi Palai I An Hmanmi Dr. SaSa Cu Chinmi Caah A Rianttuan Ning Cu A Taru Kho Tak Tak – Onlinenungak\nNLD Nih An Bochan Mi Palai I An Hmanmi Dr. SaSa Cu Chinmi Caah A Rianttuan Ning Cu A Taru Kho Tak Tak\nDr.Sasa sinih Chinram le miphun caah kum 13 chung rian a tuan cang mi pawl cu Chinland Post Interview ah mipi sinah theihternak a tuah i, hmai lei can zong ah mah bantuk in rian ka ttuan rih lai tiah a chim. Dr.Sasa nih “Ka rian ttuan mi cu ka minun hawi duhdawt, zangfah, zawnruahnak ruangah hiti hin rian ka ttuan mi a si.\nCu caah kum 13 chung ka tuan cang i England ram bawi zong ka riantuannak ah an ka tel pi. Ka riantuan mi cu England ram bawi nih ka ngaihven piak ngai i, an nih cu vawlei chung huap in an upat ngai mi an si. Vawi 7 bak te kan i tong cang i ka riantuan mi an ka hal lengmang. Ramdang ah kum 10 reng lo siang ngakchia kan thlah cang.\n“Chinram, Myanmar ram kan zoh ah cun fimcawnnak lei ah kan chanbau ngai caah serem ngai in ka zoh khawh lo caah ramdang ah siangkai ding mi ngakchia kan thlah. kum 10 chungah minung 104 cu ramdang ah siangkai kho dingin ka bawmh khawh.\nMinung 104 lakin minung 10 nih ramdang ah vawlei cung nih a theihpimi sibawi sianginn ah a cawng dih i a lawmum ngai. A dang minung 7 nih ramdang ah engineer an cawng dih cang. An dihlak in mirang holh in an holh kho dih. Vawlei cung huap in riantyuan kho an si dih.\n“Cu pinah mirang holh cu kan chin common holh a si te lai tiah zumhnak ka ngei. Zeica’h tiah, mirang holh kan theih i kan holh thiam lawngah vawlei cung i thil tlung mi kan thei khawh cang. Cu caah chin mino kan dih lak in mirang holh kan thiam ding hi a biapi tak tak.\n“Hakha khawpi i lei a min zongah fangfak bag 2000 le i zohkhenhnak caah, sii tampi kan kuat. Cu pinah H1N1 zawtnak le covid 19 boruak ah Face Mask 95 cu ting 5 le thawng 20, Chin ramkulh chung ah sizung dihlak, Rakhine ramkulh chung i pituh sizung vialte, Kalaymyo pituh sizung , Mandalay pituh sizung ,Yangon , Naypidaw ,Pakkuku ah kan pek dih. Cu pin ah PPE thilri zong tuah 5000 kan phawt hna.\n“Thlanglei laitlang le Rakhine ram cheukhat ah thla 6 sung, keimah tthit hruainak in le keimah tel in sizung umlonak, sibawi umlonak khua ah kan kal i damlo kan zohkhenh. Chinram chung i naupawi mi minung 90 renglo caah naupawi mi nih an herh mi sii cu thla 6 caah a lakin kan rak pe hna. Kum 13 sungah keimah tel in damlo ting 1 le thawng 20 tluk a lakin kan zohkhenh, an herh bau mi sii kan pe.\nTu zong ah Chinram chung dihlak caah ngandamnak, fimthiamnak le thanchonak caah riantuan thluahmah ka tim. Airport tampi kan herh i University zong dirh kho ding in kan zuam lai’ tiah a ti. Dr.Sasa cu Health and Hope dirh tu le Chinram chung NLD party teinak conak caah Central NLD nih lamkal i an hmanmi a si.


India Ram Ah Nu Pakhat Khuaruahhar TakTakin Nau A Ngeih Mipi An Lau Dih – Chin World News Evening\nIndia ram ah khuaruahhar thil tete theih ding a tam chin lengmang i ruah awk tampi a um. A tam u cu khuate lei deuh ahhin a cang tawn. India ram khua pakhat ah Babita Ahirwar le Jaswant Singh nupa hna nih an fa hmasa bik a chuah lai cu an i ngaih i an i nuam taktak. Asinan an fate a hung chuah taktak cu ruah lo tukin an fa cungah thil a cangmi cu an hmuh tikah an khuaruahhar, an lau i an ngaih a chia ngaingai.\nNovember 23 ahkhan Babita Ahirwar (kum 21) nih via C-section in nau a ngeih i, a fa a ngeihmi cu khuaruahhar tukin a hung chuak siibawite zong an khuaruahhar a taktak. Babita Ahirwar (kum 21) nu a hrinmi fate cu lu 2 le ban 3 ngei in a rak chuak. Taksa a pehmi cheukhat cu an (operation tuah in an thlawpbul) khawh ko nain Babita Ahirwar a fate tu hi cu a Organs dangdang a lung (heart) bantuk tiangin a peh dih ruangah vun hlai ding ah cun ruahchannak a um lo.\nNaute a chuahnak i siibawite nih tuhlan ah hibantuk thil i an ton bal lo ruangah siibawi dang tiang ruahnak an hal hna i an sawm hna. Hibantukin ngakchia a chuak sualmi hi tribrachius parapagus tiah an auh hna. Hlai ngam (surgery) tuah asi lai maw ti cu a theih khawh asi rih lo.\nJaswant Sing te nupa a um tharmi an si i, fa an ngeih lo. Atu an ngeihmi hi an hmasa bik cu ding cu asi. An fate a chuah lai cu an i ngaih taktak. Sii sayamah nu (Nurse) nu nih kan sinah cu a vun put i faphir ah kan ruah, asinain a tuamnak Towel a vun hun i ka hmasa bik ka hmuh cu ka celh hrim lo. Kan dihlak in pumtlang tein chuah seh ti cu kan duh i, asinain a si kho lo” tiah naute a nu Babita Ahirwar nih cun ngaihchia bu tein a chim. Source:MailOnline


Kawlram buai lio ah:Vawlei cung mipi caah thawngpang thatuk a chuak cang. – Lai Lungrawn Post\nUS ah Moderna, Pfizer, Novavax le Johnson and Jonhnson hi FDA nih emergency caah chunh dingah a pommi a si. Asinain Johnson and Johnson hi allergic ngeimi caah iralrin deuh a herh tiah an chim. Johnson and Johnson cu voikhat lawng ichunh a si. CDC nih an tuakning ah Mordena le Pfizer cu 95% a khamh khawh tiah an chim.\nRelchap duh mi hna caah a tang:Zanmang bia le ser mon tawi’February thla lio i ka mang asi. Ka hmuh mi khua le ram cu muihnak in akhat. Satan le aparty hna cu minung vialte kha fir awk thah awk le hrawh awk ah heh chat, ani zuam . PATHIAN hman mi hna hmanh kha, zei rel lo in a tuah a to hna. Heh tiah bia tak tein acawl a cang len ko kha ka hmuh.\nBreaking:USA ralkap pawl kawlram’Ramri an phan cang hi.


CHIN MIPHUN NIH CHINRAM CU KAN HRUAI KHAWH TUK – The Chinlung Post\nChin National League for Democracy Chairman Pu Ngai Sak nih 2020 kum thimnak kong a chim mi.2020 kum Myanmar ram thimnak cu ara lai mi November 8, zarhpi ni ah tuah asi cang lai. Chin ramkhel phu thum komh in atu kum thimnak ah aa zuam ding Chin National League for Democracy atu lio Chairman ṭuanvo ngeitu Pu Ngai Sak nih thimnak kong he pehtlai in biaruahnak a ngeih mi asi.\nPu Ngai Sak hi Chin Literature and Culture Committee chungṭuan arak sib al, 1988 kum rampuipi buainak lio ah caan karlak cozah serh khawhnak ding in zanglei cawi in a rak ṭangtu Burma Student Union ah Chin aiawh in aa rak i tel ve, cun Chin National Union zong ah lungtho ngai in a rak cawlcang tu asi.\nCNU in Chin National League for Democracy serh lio zongah General Secretary arak si. Cu dih in cun Township biaceihtu bawi rian in Khayan, Tedim, Bago, Mung Tung peng pawl ah siseh, the Supreme Court ah Lead Officer ṭuanvo a rak lak, Japan ram ah fimcawn chap ding tiah Myanmar ram um biaceihtu pawl exam phit a rak um i cu ahcun pakhatnak a rak hmuh sihmanhsehlaw ramkhel cawlcanghnak kong ah aa rak i tel bal timi ruang ah cu Japan ram ah cacawn ding in an rak thim lo. Cu ruangah biaceihtu bawi rian in aa phuak i Advocate Lawyer in pawcawmnak aa thok i atu tiang asi.\nBiahalnak: Ara lai mi 2020 kum thimnak ah Chin mipi nih NLD/USDP nak in Chin ramkhel party hi zeiruang ah dah thimfung an thlak ding asi? A ruang pawl zeidah a um? Bialehnak: Micheu nih NLD cu Kawl party asi lo. Union party asi tiah an ti. Hruaitu le policy sertu pawl aho dah an si timi zoh a hau, cu pawl a tuah tu kawl an si ah cun cucu Kawl party asi ko. Kan party cu zeiruang ah dah Chin party tiah kan ti asi ah cun hruaitu le policy sertu pawl hi Chin miphun kan si caah asi.\nCu asi caah NLD zong, USDP zong Kawl party an si ko. Party ngan pawl ah Chin mi pawl an i tel ko nain an nih cu NLD/USDP an policy tang le hruainak in rian a ṭuan mi asi caah Chin an si ti lo. Kan nih Chin party ah cun lutlai bawi kan ngei chap ti lo, kan mah a cung lei ah miphung dang kan chiah lo. Cun pakhat cu Pha-sah-pah-lah zong siseh, USDP le NLD zong si hna seh tlangcung mi pawl caah cun ṭhanchonak lei lawng ṭuan ding ah an ruah.\nSiizung, sianginn le lam pawl kan sersiam lai timi lawng in kan mipi hi an lem hna. Hi caah an hman mi tangka zong hi an mah tangka asi hlei lo, cozah tangka asi. Cu thil cu mi zeipoh nih tuah kho mi asi. Kan nih Chin party nih cun ṭhanchonak lawng si lo in kan Chim miphun sinak a muru le miphun sinak hlemchunhnak cu kan kilven lai, kan cawisang lai.\nTahchunnak ah; Keimah hrimhrim Chief Minister va si ning law a hmasabik zarh thum ah zei dah ka tuah lai ti ah cun peng kip i lam min pawl hi Kawl min maw asi, Chin min maw asi timi pawl ṭha tein hlathlai nak tuah i thlennak ka tuah lai. Signboard pawl zong khi Kawl ca lawng tein ṭial asi, Kawl ca a thiam lo mi Chin pakhat nih cu hmun a kal tik ah zei asi tiah a thei kho ti lai lo.\nCu caah Chin ram timi a langhnak caah pakhatnak ah Chin ca in (peng le ram kip hoi in) ṭial hmasa, a dih in Kawl le mirang ca in tiah remh an hau. Pakhat aum rih mi cu, Chin miphun ni zong zungkhar ni ah tuah ding le khua pi deuh lawng ah puai tuah si lo in mah le khua cio ah puai tuah ding, Christmas puai bantuk in kan umnak le kan phak nak hmun poh in rak lawmh cio ding in tuah asi hnga.Kan pupa, kan miphun cu kan thangṭhat hna lai.\nKawl hruitu pawl sawm in an mah pawl tu thangṭhat ding puai asi lo, an mah pawl thangṭhat duh asi ah cun Union Day (February 12) lawng ah tuah ding asi. Cu caah Chin miphun ni cu vawlei cung um miphun pakhat sining kha sunglawi ngai in tuah ding ni tu khi asi. Cun lei vawlei, tlang vawlei kongkau pawl tuah ding asi, British pawl an rak phanh hlan tein arak um mi kan pupa ram pawl cu lotlau lo ding in a herh mi phung le nawl pawl chuah in kilven ding aum. Cun eihmurnak a tam ngaingai mi Tender kong zong ah kan nih cu thianghlim tein dir kan i tim. Chin thluak in Chin miphun nih Chin ram cu ṭha tein kan hruai kho ko.\nBiahalnak: 2020 kum thimnak aa tel ding palai pawl thimnak le zuamcawhnak tuah ding kong theih kan duh ko? Bialehnak: Peng pawl cio nih an thim mi palai pawl cu Central ah July 11 a hnubik chiah in kuat ding asi. Cudih cun CEC meeting kan tuah lai i July 19 ah fehternak tuah kan i tim. Cheukhat hmun ah palai thimnak tuah ningcang a dik lo mi tete zong Central lei nih remhnak tuah a herh mi zong an um te kho men. Cun Chin Affairs Minister caah aa zuam ding tu kha cu Peng lei in thimnak nawl pek asi lo.\nZei ca’h ti ah cun Sagaing ramṭhen caah cun Kalaymyo peng nih an mah tein thim, Tamu zong nih an mah tein thim …tbk in tuah asi ah cun mah le mah kar ah funtomnak a rawk kho. Peng kip nih ruahnak chuah in min pek kho cu asi nain Central nih a hnu bik nawl a ngeih hi aa rem bik mi asi. Palai aa zuam ding nih cun Chin ramkulh peng kip ah i zuam ding in timhtuahnak ngeih asi ko. Kalay peng asi ah cun Region le Pyithu Hluttaw hmun hnih ah zuam ding, Tamu zong ah zuam asi lai. Cun Chin Affairs Minister hmun thum asi mi Sagaing, Magwe le Rakhine ah zuamnak kan ngei ko lai.\nBiahalnak: Nangmah tah khoika lei ah dah zuamcawh na timh? Bialehnak: Tuan deuh ah khan cun Union Hluttaw lei ah zuam ning law tiah ka rak ruat. A ruang cu phung pawl zong tampi remh ding aum. Tahchunnak pakhat ah; kan nih biakinn ah lehthahnak a tuah tu Pastor pawl hi License an ngei lo, phung ning in asi ah cun President nih chuah piak mi nawl (license) um lo in lehthahnak a tuah tu cu ningcang lo in tuah mi asi leng ah amah zong kha thongthlak kho asi mi dirhmun khi asi.\nCu bantuk pawl cu remh khi ka duh. Zeitin deh remh asi lai ti ah cun Baptist pawl caah cun MBC, CBC pawl sin ah nawl pek i an mah nih tuahnak nawl (license) chuah piak ding. Cuti ava si ah cun an ca zong ah a ṭha hnem lai i ningcang tein zong thil a kal hnga. Cun Vacant, Fallow and Virgin Law timi vawlei he aa pehtlai mi phung pawl zong remh ding tampi aum.\nSihmanhsehlaw 2015 kum in atu tiang ah Union Hluttaw ah phung pawl serh le chuah timi kongkau ah harsatnak tampi aum timi hmuh kho asi. Cu caah 2020 kum hi cu ramkulh hluttaw (state parliament) ah ka zuam lai, Chin ramkulh sining hinak theih le bawmhnak pek kho ding caah asi. Zapi tlukrual tein ṭuan piak khawhnak ding le cozah pakhat kan va ser khawh lo sual hmanh ah cozah sining hmuhsak i sersiam dirkamh khonak ding caah asi. Note: Chin World Le Chin National League for Democracy Chairman Pu Ngai Sak biaruahnak leh chin mi asi.Ref:CCNC


NLD Chin Cozah Nih Hakha Hmunthar 676 Acre Samh An Timhmi Kong le Inn le Lo An Hrawhpiakmi Hna Kong Ah Ka Hmuh Ning Chim Ve Tuah Ning – Chin World News Evening\nAugust 21, 2019 August 22, 2019 Salai Van Hmuhning\nNLDChinCozah: Pakhatnak ah: Kawlpa si dawh si. Cu pa nih inn an hrawh lio video a thlatu (media) pawl… hey..nan nu ka ti lo ti phun in, hman/video thla hlah uh tiah a kutdong in a hei sawh hna i a hei hro/au hnawhmi hna ka hmuh i ka thin a linh in lin. Zakhaine pa nih Chinmi a kan volhpamh bantuk in hlah maw “nga lu ma ta” ka hei ti ve lai ti bak ka lung ah chuak.\nInnHrawhPiakmi: Cozah rianṭuantu sinin Hakha ram 676 chung i ram/innhmun a cawmi an um ahcun cu hna nih cun ram/inn hmun an cawknak kong le zeizat dah an pek hna timi kong hi media pawl sinah chim dih hna seh law ti ka duh. Cu ti an chim ngam/duh ahcun anmah palh lawng siloin cozah lei minung palh zong ai tel lai caah zapi (public) nih cozah eihmuar nak kong hi fiangte in theih khawh a si hnga. Cu lo ah cun, zeitluk in Chin cozah nih ningcang lo i thil an tuah zong ah zapi nih tuar peng a si ko lai.\nChin Cozah Biacah Duhmi: Inn hmun chuh ding le inn hrawh/ṭhehpiak ding a um ṭhan sual ahcun MEDIA pawl umter kha rak kham ti hlah uh. Cerhtual lai ah “MIT I CHIMH I EK EK BANTUK DAWH NAN SI LAI KHAH! Hakha Media pawl cungah kaa lawm taktak. Telter an sianh hna lo nain zapi nih hmuh khawh dingin tlamtling ngai in an kan thlahpiak khawh ṭhiam i lawmh a um taktak. Cozah a felnak ding ah media ai tel hrimhrim a herh. Zaanghlei kan chuahpiak hram ko hna seh. Nikhat khat ahcun cozah tu nih an herh i an hlam tukmi hNa an si caan a um te lai.\nBuainak faak tuk um lem lo tein cozah nih inn 130 an hrawh khawhmi cu ngaihchiat awk ngai a si ko bu ah khat lei ruah ahcun i lawmh awk ngai a si ve. A ruang cu, hmun dang ahcun si seh law thisen tiang hmanh a chuak khomi a si. Mi lungnem, uk fawite kan simi a van langhnak zong cu a si pah fawn. Hmailei belte ah, namneh chih lengmang dingmi mi ralchia phun kan si lo ding a bia ngai lai. Ralṭhat a herh caan a um pah tawn te lai. Credit: VC Khenglawt/ Photo Credit: HakhaPost, ChinlandPost


Mithiang Martha | Radio Veritas Asia\nJuly, 29 ST.\nMARTHA (Kum zabu pakhatnak)\nMithiang nu Martha cu Maria Madelena le Lazeruh i an u nu a si i Jerusalem khuapawng Bethany khua fate pakhat ah a rak um. Bawi Jesuh Khrih nih a dawt ngai hna i atu le atu a va leng tawn hna. Nikhat cu Martha cu mileng hna caah a herhmi a timhtuah lioah Jesuh Khrih kehram ah a `hu i bia a ngei mi a nau nu ruangah lungnuam loin a um.\nAsinain Jesuh nih a timi cu “Martha, Martha, thil tamtuk ruangah na lung re a thei i na ing a puang. Sihmanhsehlaw a herh taktak mi cu pakhat lawng a si ko. Mary nih a hman mi thil cu aa thim cang i cucu ahohmanh nih an chut lai lo,” tiah a ti. (Lk; 10:42) Lazaruh fakpi in a zawt lioah a u nu hna nih Jesuh kha an auh ter. Asinain Bawipa saya a rak phanh tikah cun Lazaruh cu thlanchung ah nili hmanh a um cang. Martha nih kan sinah rak um ve law cu kan `apa Lazaruh cu a thi hngalo tiah a phunzai len. Bawipa Jesuh Khrih nih “Kei cu thawh`hannak le nunnak ka si.\nKeimah a ka zumhmi poah cu thi hmanhhnasehlaw an nung lai” tiah a rak ti. Jesuh cu thlanah a va kal i “Lazaruh, rak chuaktuah” tiah fakpiin a auh. (Jn; 11:1-44) Cu tikah a thicia mipa cu a nung in a rak chuak. Inn chungkhar rian a haa tuaitam mi nu hna i hmaikaltu a si mi mithiang nu Martha cu rawlchuangtu hna zohkhentu tiah thanhnak a hmu.


Zeituk In A Thin A Fual I A Saumi Minung Hmanh Khi Lung Dongh Ni Caan An Rak Ngei - JM News\nZeituk In A Thin A Fual I A Saumi Minung Hmanh Khi Lung Dongh Ni Caan An Rak Ngei\nKa nupi/ka pasal ka nungak/tlangval cu a thin saumi a si ko a ka ngaihthiam peng ko lai, Ka hawikom cu mittha a si sawk a theihthiam ko lai tiin na ruah tawn mi kha ngaihchih nak nih an phak hlan ah hlaw dih cang hna.\n(1) Zeitluk in a thin a fual i a thin sau kan timi minung hna hmanh khi a theihthiam mi le a ngaihthiam mi thil a tam tuk ah cun lung dongh ni caan an ngei tawn.\n(3) Zei tluk in mi dawt thiam a si tiah kan ti mi hna hmanh khi aa pek chanh nak a tam tuk i a dawtnak a ngan tluk in a hmuh tthanmi a tlawm ah cun lung dongh ni caan a ngei khomi a si.\n(3) Mi pakhat cu zeitluk hmanh in ngaihthiam nak nun a ngeih i amah a hman zong ah mi a ngaihthiam amah a palh zong ah a in lengmang a si ah cun ni khat khat ah cun lehrulh duh nak thinlung a ngeih caan a um te hrimhrim lai.\n(4) Mi pakhat cu zei tluk a thinlung hakmi hmanh va si ko seh duh dawtnak taktak he aa ton i a tuar ah cun a mitthli tlak ni cu a chan chung ah voikhat tal cu a um hrimhrim ko lai.\n(5) Mi pakhat cu mi bia sul let ngam lo tiang in a thinlung tthat ko hmanh ah amah tein mi a theihthiam lengmang i a phorhmi thil a rih tuk cang hnu ah cun bia el ngam lo nak cu aa ngaihchih ni nikhat ah a cang te hrimhrim lai.\n(6) Mi pakhat cu zeitluk hmanh in mi a zum mi va si hmanh seh law voi tamtuk hlen a ton ah cun lunghring in a um lai i, Zumh nak thinlung a ngeih lo caan ni a um te hrimhrim lai.\nBy jmnews January 13, 2021\nUS constitution le US federal system hi a ttha bik asi rih ko. Zeica tiah fawite...\nNungak Pawl An Daw Taktak Mi Tlangval Cu Hi Bantuk Hi An Si


Dr. Van Ram Uk Te Nupa Kong Thawngpang Ṭha Taktak A Um Lawmh A Um Tuk Hringhran – Chin World News Evening\nThawngpang ṭha tuk vun theih hi cu lungthin hrimhrim a nuam dam in a nuam tuk ee. Dr. Van Ram Uk le nupi Sayamah Sa Lian Kai hna cu an ngandamnak zong a hung ṭha ngaingai an ṭhawng an ṭhawng tuk cang. An rawl ei ka te zong a thaw ngai tiah thawng kan theih. Dr. Van Ram Uk te nupa hi a tulio zawtnak Covid-19 zawtnak in a zawmi an si i damnak hmu in sizung in a chuak cangmi an si.\nSizung an chuah ka ahcun an thazaang zong a hung der pah i an rawl ei ka zong a thaw pah lo ti a si. Asinain caan a hung kal deuhdeuh i atu ahcun an thazaang zong a ṭha ngaingai cang. An rawl ei ka zong a thaw ngai cang ti thawng kan vung theih ṭhan hi lawmh a um tuk hringhran. Dr. Van Ram Uk te nupa zong taksa ngandamnak taktak an hmuh i arauh hlanah Pathian thawngṭha bia zong a kan chim/cawnpiak ṭhan khawh zau nakhnga thlacamnak in bawm cio hna usih!\nDr. Van Ram Uk te nupa kong cu Nu Par timi nih hitihin a ṭial “Haleluijah. Zapi nih thawngpang theih lai kan i ngeih tukmi, Ka nu Sayamah Sa Lian Kai le Ka pa Rev.Dr. Van Ram Uk te he phone kan i chawn kho an dam lo hnu ka voikhat an aw ka theih si le a lawmh zia hmanh ka thiam lo Bawipa na cungah kaa lawm tuk e. Zumtu dihlak nan thlacam bawmhnak thawngin an dam ngai , an thawng ngai , an rawlei ka zong a thaw ngai cang ti thawng kan thanh hna e. Arauh hlan ah Live in zapi nih an Thawngtha kan theih khawh zau nak hnga thlacam cio rih ko usih,” tiah a facebook cahmiah aṭial.\nHlasakthiam Iang Len Sung Nih Mipi Sinah Zaangfah Nawlnak A Tuah Hihi Anmah Caah Abiapi Taktakmi A Si Ve


SUPREME Court Justice Ruth B Ginsburg Sizung Phan – Myanmar Chin\nSUPREME Court Justice Ruth B Ginsburg Sizung Phan\nJuly 18, 2020 Myanmar Chin World 0\nTu thla chung cu online ka cacawn mi nih a ka nenh caah zei thawngpang hmanh ka tial kho lo. Zahan zan ah second course ka laakmi exam ka tuah dih I, assignment tialmi, ka kuat dih caah tu zanlei ah thawngpang tlawmpal te kan dangh hna.\nKum 87 renglo a si cangmi, Supreme court Justice Ruth Bader Ginsburg cu cancer zawtnak in sizung a phan than. Asinain Suprem Court in ttum ka tim rih lo” tiah statement a chuah. June 19 in Chemotherapy an thawk lai. June 13 khan a taklin, a khuasih caah Maryland Baltimore i Johns Hopkins sizung ah an tlikpi. A rian aphuah sual ahcun President Trump le conservative caah thawngtha taktak a si lai. 1993 ah President hlun Bill Clinton nih Supreme court ah rian a rak pekmi a si. Suprem court Justice vialte lak ah liberal ruahnak a hrim bikmi a si an ti. Suprem court biaceih bawi cu thih hlan lo, an tuan khawh chung tuan a si. President nih rian apek nain Presdient lila nih nih aphuak kho ti hna lo, cucaah supreme court biaceih bawi thutdan cu President thim tluk tein a biapi. An thim cangmi hna cu a tlawm bik, kum 30 in kum 40 tiang a nguh caah liberal le conservative president thimmi hna nih anmah ruahnak a pommi, biaceihbawi rian pek an I zuam.\nCorona Virus A Karh\nCorona Virus cu vawlei pumpi a cul dih hnu ah a voi 2nak, second wave nih cul than a timh tiah an ruah. US ah cun California, Florida, Geogia, South Carolina le Taxes ah biatak tein a karh. Philipine, Australia, India, Spain, Portugal, UK, Germany, Hongkong le China khualipi Beijing ah a khar than ti a si. US ah 3.6 million zawtnak ngei balmi an si. Zawtnak in minung 138753 an thi cang. A dam thanmi million pakhat renglo an si. Virus test a tuahmi 48 millions an si.\nCovic-19 Vaccine mRNA-1273\nCoronavirs ikhamhnak sii, cu serchuah dingah company 40 renglo nih an I zuam cuahmah lio a si. Mah hna lak ah hmaisuang in hnisaknak a tuah khomi cu Moderna Inc nih an serhmi mRNA-1273 a si.\nModerna le National Instutitue of Allergy and infectious Disease an I bawm I, minung 45 cu thla 4 chung an hnisak hna hnu ah side affect a um lo caah thawngpang tha ngaingai a si. Kum 55 in a chunglei minung pawl an hnisak rih hna lai I, zeihmanh a hnursuan mi a um lo ahcun kum khat ah billion pakhat renglo kan chuah khawh lai tiah an chim.\nPresident Thimnak Poll Zumh Awk Tlak Maw?\nUS President thimnak poll a phunphun a chuak. Joe Biden cu teinak an coter peng. Asinain 2016 bantuk a chuak kho thiamthiam tiah an ruah. Zeicatiah 2016 lio ah Hillary Clinton cu opinion poll ah teinak a coter peng, asinain thimnak result taktak a chuah tik ahcun Donald Trump nih a tei diam. Tukum thimnak zong hi 2016 bantuk a si kho. Zeicatiah holh loin dai tein a ummi, Silent Majority” pawl nih zei bia hmanh an chim duh rih lo. Thimfung thlak ni taktak ah an duhmi candidate cu thimfung an bungh hnawh lai I, teinak a co lai tiah an zumh.\nLiberal state tiah a minthang bikmi state cu California le New York an si. Cu hmanh ah California hi a minthang khun. California cu liberal pawl an ruhnak le an chahnak hmun a si lawng si loin Pathian zei ah a rel lomi, Hollywood pawl nih hmunhma a khuarnak hmun a si. Hollywood nih Habit timi movie pakhat thlak an timh I, Bawi Jesuh cu lesbian timi, nule nu aa duhmi ah canter an timh. Bawi Jesuh lemcang a tuan dingmi fidi cu Michael Jackson fanu, Paris Jackson a si lai an ti. Mah movie thlak dingmi cu khrihfa pawl an thin a phawh hna caah signature campaign an tuah I, movie thlak lo dingah minung 300,000 nih minsen an thut cang. Hollywood pawl nih hin Pathian zei rel lonak movie an thlak pah lengmang.\nFederal Unemployment Benefits $600\nCoronavirus zawtnak ruangah rian an dinhter mi hna le rian phuah a tongmi hna cu Federal cozah nih state cozah pekmi unemployment benefit phaisa pin ah zarh khat ah dollor $600 pek chap a si. Mah pekmi cu cozah nih an pehzulh than lo ahcun July 25 ah hin a dih ding a si cang. Secretary of Treasury Steven Mnuchin nih a chimnak ahcun mah bawhnak hi kan dihter ah a tha deuh lai tiah a chim. Zeiruang tiah cun federal nih pekmi $600 pin ah state cozah nih pekmi he a fonh ahcun full time rian an ruanmi nak tam deuh a hmumi an tampi caah a si. Mah pek chapmi donghter lo ahcun rian an lut duh than ti lai lo” ti an phan caah atu bantuk in donghter an timh cu si.


Ngandamnak Kong Archives - Khuaruah Har News\nKal Fah/ Fak Le Zawtnak Phunphun Caah A Ttha Tak tak Mi Kokek Sii Phun Khat\nMizo holh in Kelbaan an tihmi Laiholh in cun Lambak tiah an auh mi, kan laiholh in mindang zong a nei kho men, mah hi hnah hi Kalfah/fak mi hna caah a ttha taktak mi sii phun khat asi. Mi tampi nihcun kalfah/ fak ah a ttha tihmi kan theih\nDragon Fruit (Dragon Thei) Minung Kan Ngandam Nak Caah Tthat Ning Hi Na Thei Ve Cang Maw?\nA min hrimhrim hi mak kho tuk eh! Dragon fruit ah khin vitamine phun tampi a um caah minung kan ngandamnak caah a ttha taktak mi thei phun khat asi. Mi tampi cu zei bantuk thei khi dah kan ngandamnak caah ttha tihmi nak cun kan mah nih kan duh\nTu lio vawlei cung ram tampi ah a karh cuahmah mi Monkey Pork zawtnak cu akarh tuk caah WHO tiang lungrethei in an um. Hmanh sehlaw hi zawtnak hi cu Covid-19 zawtnak nak in cun ttihung lo deuh tiah theih asi. Hmanh sehlaw zawtnak hi cu a min hrimhrim hi\nKan vawleipi cu chan khat hnu chankhat ai thleng lengmang bang in thiamnak zong nikhat hnu nikhat a hung sang chin lengmang ve. Tu kan chan ahcun sifak mirum hmanh theih khawh lo deng tiang in cawl cangh dih cio a si. Tu kan chan cu a mi kip nih\nNgan damnak lei hlathlai tu nih an chim ning ahcun vawleicung zawtnak ah a tam bikmi cu thikai zawtnak a si tiah an chim. Mah chung ahcun kawlram khi vawleicung ah thikai zawtnak an tam taktak nak hmun a si. kawlram ngan damnak lei nih an chim ning ahcun minung\nLai mi nih kan techin fapar chan tiang zawng ah kan hlawt awk le kal tak awk a ttha bak lo mi eidin cu kawm khi a si. Kawm cu hlan lio kan pi pu hna chan in si she, nihin kan chan tiang ah a cutzat caan apoah Laimi\nZan ih Lai Teah Khuailhiti Din Piak a Tthat Ning Nai Fiang Cang Maw?\nZan ih lai paoh ah khuaihliti keu khat lengmang I din piak khi zeitluk in dah a tthat tihmi naifiang ve cang maw? Mi tampi nihcun khuaihliti khi a thlum ruangah ka vawi khat tampi hna in kan ei piak men tawn. Tuah cun khuapi um mi hna caah cun


Messi soiseltu pawl cu biafak tukin alet tu hna Falcao – LAICOMM\nMessi soiseltu pawl cu biafak tukin alet tu hna Falcao\nPosted By: CHIN TECH June 20, 2019\nKum zabu (21) ah atha bik zaanglek thiam simi Messi cu Argentina he pehtlai in soisel atong zungzal mi asi .\nMessi cu Argentina thimmi he chuih zuamnak ah voi (4) tiang aphan nain laksawng alak pi kho hna lo . Cucaah Messi cu Barcelonak ah athiam tluk in Argentina aphak ahcun azuamnak zor tuk tin soisel atong cu asi .\nMessi le Argentina kong he pehtlai in bawlung thiam hna nih an hmuh ning pawl cu tampi an chim hna , Messi lei dirpi tu um bantukin Messi palhnak chim mi zong an um hna .\nColumbia bawlung thiam simi Falcao nih Messi lei in adirpinak cu achim .\n“A tak ahcun Messi nih goal 1 sut ahcun goal 2 deuh lo tin nan soisel, Messi thiamnak voikhat alangh ahcun hinak tam deuh in nan ti ..Messi thiam tukin achuih ahcun ahnulei an thiam lo caah asi tin nan doh hoi”\nArgentina sung ahcun Messi palh , Vawleicung thiam bik zaanglek thiam hi hitin maw man nan chiah hna “tin Falcao nih fak ngai in aleh hna cu asi . 2019 kum cu American bawlung zuamnak cu Messi caah abiapi tukmi pakhat asi .\n2018 chung arak chuak mi Bolly Wood movie chung ah atha bik mi (8) July 13, 2019\nKyats ting thong (5) man inn asak mi luhnak atuah mi Hlasak thiam Po Po July 5, 2019\nI ralrin ding a si : Hi bantuk in a piah ahcun lung damlonak alangh ter cang July 2, 2019\nChin Library App Free Tein Download Tuah Khawh A Si Cang July 2, 2019\nKumtling lo tlaihhrem kong he pehtlai in “thih dan kan pek piak uh”kawlhla thar(video) July 1, 2019


MITHLA HI A UM BAK KO. CELH DING ASI LO, ATONMI THIL APHUAN – The Chinlung Post\nAhmas bik ah konglam cu thinphan thlalaunak he aipehtlaimi thil asi caah ningttih apang mi le thinlung ahman lomi hna nih cun rel lo ding asi lai tiah langhter hmasa kan duh. Aruang cu ningttih phannak kong hi tthenkhat caah cun a relnuam ngaimi le theih anuam ngaingai mi thil asi ko nain tthenkhat caah cun thilttha lo ah acan ruangah nawlnak vun tuah hmasa kan duh.\nZan a ih paoh ah an inn pawng nu thla cu a ihnak pawngah a dir ti asi. Graham Norton timi kum 57 asimi hi cathiam minthang pakhat asi i, amah hi Ireland ram ahcun amin athei lomi an tlawm ngaingai. Amah hi Cauk zong attial cangmi asi i, a tonmi thil tete zong a chim phuang pengmi asi. An innpa ah a ummi nu pakhat thla he konghe pehtlaiin atonmi thilsining aphuan.\nCu atonmi kong cu mipi zong nih an chim caih ngaingai mi thil ah acang. Atonmi konghe pehtlaiin Graham nih a chimmi cu voikhat cu Brixton khuapi ah inn ka hlang. Culio cu khualum lio caan khi asi. Khua alum caah angki kai phoih i, zan cu ka it. Zanttim ah ka vun i tthang tik ahcun ka pawngah mithla adir ko tiah a chim.\nKa ttih tuk hringhran, Kan inn pawngnu asi timi ka vun theih colh. Hi lio caan ah hin inn ngeitu hna cu khual an tlawn lio caan asi. Mithla nih cun ka inn tawh angeih ve rua tiah tuakin, Hello tiah ka ti nain zeihmanh lehnak ka tong lo tiah a chim. Taklawng in ka um lio asi caah aka chawn ngam rua lo tiah kai ruah. Puan ka vun i eih colh asinain holh loin adir peng ko.\nKa ttihnak cu azual chin lengmang cang, Kutka panh in akal i, thatein ka zoh cuahmah lio ahcun a vun ka merh tiah a chim. Cuticun kutka panh in akal cuahmah lio ahcun alo diam tiah Graham nih cun a chim. Keimah hi mithla aum bak lo tiah atimi ka si ko nain ka tonmi thil a um hnu cun mithla hi arak um hrimhrim ko timi ka theih in ka fiang tiah a chim.\nMithla hi a rak um taktak ko timi cu ka lunghring ngaingai ko, ka mit bak in ka hmuh, ka mit ka vun i hnuai tthan i, zeihmanh asi lo tiah kai ti ko tiah a chim. Hi thil aton zan ah hin kan inn pawngah a ummi nu cu azawt a zual taktak i, thihnak dirhmun tiang aphan kho dingmi asi timi ka theih tiah a chim chih. Mithla hi a um taktak tiah nan zum cio maw? Chirhchan. ZNEWS


Dawtmi He Kan Ni Then Tikah Zeitin Dah Kan Philh Cawlh Khawh Hna Lai – Chin World News\nDawtmi He Kan Ni Then Tikah Zeitin Dah Kan Philh Cawlh Khawh Hna Lai\nPa tling nu tling a si poah nih cun duh mi nu\_pa cu kan ngei cio lai ka zumh. Kan ngeih cio ko lai na in kan duh ter bik mi nu\_le pa cu philh a har deuh khun cu caah kan philh khawh colh hna nak hnga rak rel ve hmanh.\nNangmah Te In I Dawt A Zuam\nNan i duh chung ah khan a mah kha na thinlung tak in na duh cang lai. Na lung fah nak a ruang cu an duh ti lo caah a si. Mah caah khan mah pawl hi tuah ah a helh nan mah tein na dawh lai,rawl kha na ei tawn te in na ei peng lai,na ngandam nak caah tha tein na zuam lai,na hoikom he a leng ah na chuak lai.\nNa Mitthlam Zong Ah Cuan Ter Ti Hlah\nA mah i a Facebook,Instagram acount pawl kha block lai na hmuh than sual ah cun na ngeih a chia lai i philh na harh chin chin lai. A mah he a peh thlai mi poah le a hmantlak pawl kha na hlonh dih hna lai.A mah he a peh thlai mi thil le hmantlak pawl hna na hmuh than a si ah cun na lung fah nak kha a thar than peng lai.\n3.Nalung Fah Nak Kha Na Thuh Lai Lo\nA lung a fah mi le a tuar mi cu nangmah long na si lo nalung chung ah pakhat khat a si mi pawl hna,kei mah long ka si cang na ti mi pawl hna,na sa duh that mi hna a lo dih ban tuk in na um mi hna pawl cu a dang zong nih an tuar cio mi a si. Mah caah cun mah ban tuk hna ah khan na can liam ter hlah.Na in na tuar ning tein khan tap ko na hoikom sin ah chim nangmah long in na tuar nak cun a tha deuh lai.\nNa Caah A Tha Mi A Ra Than Lai A Ruah Hlan Ah\nNangmah na cung i a tha lo mi nu\_pa na pawng in a tlau i na tuar mi hna kha nangmah palh cu a si bak lo. Na in can a sau pi na lung i fah ter hlah na cung ah a mah nak in a tha deuh mi nu\_pa a ra than lai ti kha zei tik hmanh ah philh hlah.A tha mi a rat than nak caah a chia mi ka hrial ti in ruah law philh ko.\nNa Ngeihchiat Nak Kha Kal Tak I Zuam\nMah ban tuk hna ka rak duh hnga tiin nangmah le nangmah na ti mi hna le na ngeihchiah nak hna kha philh dih cang hna. A dih cia mi cu remh zong ah remh khawh a si ti lo. A ra lai mi na hmai lei can ah na palh nak kha i theih peng in a that khawh chung in tuah khawh i zuam cang.


Joe Biden Nih Thimfung Million 80 Deng A Hmuh Cang hi’Bia lo bak a si cang Trump caah. – Lai Lungrawn Post\nDonald Trump nih Election ah keimah nih ka tei ko tiah nawlsen hnuk in a aupi i Vote rel ti lo ding in a ti chel rel u a ti chel a si lio ah Joe Biden cu thimfung million 80 deng a hmu cang tiah Fox nih a ttial.\nAtu hi Biden nih Electoral College cu 290-232 in a tei rih i mah lak ah a tei chap lai tiah an zumhnak Georgia ramtthen aa tel rih lo. Hi ramtthen a tei ahcun 306 a hmuh lai.Donald Trump te pafa nih Michigan ramtthen taza an cuaimi cu an ngol tthan tiah American media nih tuni khan an ttial.Teirial catial\nRelchap ko thawngpang dang zong hi:Donald Trump nih nawl ngeihnak a kan pek zau lo ahcun American mipi nunnak tampi a liam ding asi”tiah Joe Biden nih a chim.Donald Trump nih November 3 thimnak result cu a cohlan lo caah biaceih zungin rian a tuan lio asi. Democratic nih Joe Biden thazang peknak langhter in Washington ah mipi an au len; Donald Trump thazang petu zong an au len ve. Kaphnih in Washington ah an au veve.


Khah Tukum Malay Chinmi Nih CND Hman An Timh Ning Cu A Ropui Kho Taktak – Chin World News Evening\nFebruary 13, 2020 Salai Van Theihtlei\nAni: 19/02/2020 (Wednesday) Acaan: 10:00 AM – 12:00 PM Ahmun: Sengthang Biakinn. Cun tu kum CND ah Laitlang lei hlasak thiam awtha asimi hna Mercy le Dikka zong sawm an si i a nuam khun ko lai. Cu lawng si rih lo, tu kum CND i Miss aa zuam ding mi pawl hrimhrim cu an mak kho tuk. “A mui in zoh hlah a aan in ngai” timi khi an si lo, “A aan ngai hlah a mui na hmu sual lai lo” timi bak khi an si. A hodah a voi 72nak CND Miss si lai. Tu kum cu Judge pawl caah a thim fawi bak lai lo.


Ralkap Le AA Tapung I tuknak Ruang Ah Khuami 270 Lenglo An Thi – Chin 11 News\nRalkap Le AA Tapung I tuknak Ruang Ah Khuami 270 Lenglo An Thi\nPosted By: Lian Chin August 8, 2020\nRakhine ramkhulh chungah Myanmar ralkap le Arakan Army (AA)tapung karlak, i dohnak raung ah khua mi, minung 270 lenglo an thi i, minung 500 lenglo nih hliamhma an tuar tiah AASC nih cun August 8 ahkhan thawng a thanh.\nRakhine ramkhulh chung i Myanmar ralkap le Arakan Army (AA) tapung an i tuknak ruang ah hin minung ting 2 lenglo nih cun an khua le ram an chuah tak in, himnak hmun kawl in an vakvai, khua 20 lenglo cu mei in an khangh piak hna hlei ah AA tapung he an i pehtleih tiah lunghrih mi hna minug 800 lenglo an um tiah AASC nih cun thawng a thanh.\nRakhine ramkulh Yatitawng peng Chingkaling khua i U Mang Htun Sein cu an thah i a ruak an thuh. Kyaukdaw khuapi paihte sang i U kyaw Hlaing zong an thah i a ruak an thuh. Minbya peng Thinpaungchawng khua i U Win Maung zong an thah i a ruak an thuh, Yatitawng peng Ooka khua i nungak pakhat cu an hrocer hnu ah an sualpi tiah AASC nih cun a tar.


A thei lomi caah share chin te ulaw – The Cherry Par\nA thei lomi caah share chin te ulaw\n7000 Funeral Expenses Reimbursement Program\nA thei ciami nan um ko lai nain a thei lomi caah siaherhnak he kan hrawmh chinmi hna a si. Covid-19 he a pehtlaimi zawtnak ruangah athi mi hna chung nih an dihmi phaisa chung in $7000 ngah khawhnak program a si. Mah program cu Federal Emergency Management Agency [ FIMA ] nih an tlaih chimi program a si.\nMah bawmhnak hi Donald Trump President a si lio caan ah congress nih an pass i, President Trump nih December ah min a thut ciami a si. Asinain mah bawmhnak cu February thla canceo lawng in a nungmi bawmhnak a si. Cucaah 2020 January thla in 2020 December thla tiangah a thimi hna nih mithi death certificate, nan dihmi invoice le receipt in Federal Emergency Management Agency [ FIMA ] website ah sawk in $7000 ngah khawh a si.\nMah bawmhnak a ngah khomi hna cu income a tlawmmi hna low income family pawl nih hngah khawhmi a si. Cucaah nan chungkhat a thimi an um ahcun FIMA website ah information tlamtling deuh in hlathlai hnu ah sawk ding a si lai.\nA thei lomi caah share chin te ulaw. Credit: Salai Lairamthang\nRelchap; Nihin, Nizan te in kan inn kam Insein lampi an khammi zingtho in faak nawn in an chap. Thinglung lawng si loin, mawtawke le mautlor sau pipi zong in kham chih a si. Zing sml 10 hrawng in palik le ralkap nih cu hauhruang cu an hon fuh. Duhlonak langhtertu mizapi nih hau kam in rak orh an si ve. Hauhruang ortu hmaisuang kan mino (GZ) pawl an cawlcangh le an thil hruk-aih cu lung a hmui hringhran. Tipil thuam bantuk, skate aa cit lai bantuk hna an lo. Cuticun suimilam 1 chung hrawng i nawr hnu ah mizapi hnu ah kir le zaam cio a si. Voidang ahcun hau an boh khawh cun an kaltak tawn nain nihin cu zanlei sml 8 tiang rori ralkap nih an hngah. Cuticun ahohmanh chuak kho lo le chuak ngam lo in chunni kan tla.\nZan sml 8 tlin fatin tum tawnmi durkacheng tum kan hon thok cu, an thin a phawh hna ko rua teh, meithal he aw-bom he an puah, chikkhat kan con, kan tum than, an puah than, serhlaih in kan tum chin ve cuticun minit 15 chung din loin kan tum. Cu chung ah zun 15 hrawng an puahta ve (vachung le varal in aa hauhmi ko khi kan lo). Meithal aw a thei bal lo kan fale cu an lau hringhran, ttuang ah an bok, an ttah aw in thla an cam. An meithal le an bom aw nih le sangveng dihlak nawn a tlirh dih. Vom hliam dawi lio khaan chung meithal aw aa tlaih nawn phun khin i tlai kaw… Maw cu ka thin, vomkhuai le ngalhriiang kap an si ri lo…\nAn meithal puah a dih in an kan ttio tak ve. An ttio le cangka lamchung minung an chuak i nihin i an hrawhmi vialte a rannak in an sak tthan. Ngakchiat lio lentecelh hna ka mitthlam ah a hong cuang. Duhlonak langhternak phun khat cu pei a si fom cu, hrawk len ko hna seh, duhlonak lungthin nih a kham peng ve lai, zeitik tiang dek hrawh le kham rian hi kan i celh khawh te hnga…. dinnak le dinlonak tlikzuamnak ah hodah bual a co te lai? Kanan lei kan khuallam mawt lei a panh cuahmah. Khuamawt teitu ceunak lei ah ruahchannak he. Credit: Joel Ling\n← Tlang kan au mi hi kan au sawh sawh loh\nBreaking News: CNLD in 2020 kum thimnak ah aa zuammi Pu Kyaw Nyin nih ralkap sawmnak a cohlan →


Ramcar chungah a thihmi minung hna(Dying In The Wilderness) ================ – Thawngtha Bia lianngannak\nThawngtha Bia lianngannak\nRamcar chungah a thihmi minung hna(Dying In The Wilderness) ================\nRamcar chungah a thihmi minung hna(Dying In The Wilderness)\nIsarael mihna kha moses nih a hruaihna Pathian kamhmi kanaan ram an kal lioah kanaan ram phakkhawh loin ramcar chungah a thihmi hna kha zeibantuk lungput,ruahnak le thinlung a thurhnawmmi an si timi van zoh than tuah hna u sih.\nIsarael mi ramcar an phak tikah reuben le Gad mihna hi midang raldo lio ah hmunhma aa cuhmi an si i,kanaan ram an phakkhawh lonak a si.moses nih Bawipa nan zulh loin nan pial ahcun ramlak ah hi mi hna hi a kaltak than ko hna lai i hi mi vialte hi nan hrawh ko hna lai pei, a timi hna bia a si.\n(Nambar 32:15 )Nannih Reuben mi hna le Gad mi hna nih Bawipa kha zul loin nan pial ahcun, ramlak ah hi mi hna hi a kaltak than ko hna lai i hi mi vialte hi nan hrawh ko hna lai pei,” tiah a ti hna.\nThlarau lei raldo lioah pumsa hmunhma tha le midang usapek peng duh i,hmunhma tha le mithmaitha a kawl i, ram aa cuh pengmi na si sual ah ramcar chungah a thih ding na si ko,kanmah tein i zoh than cang u sih.\nIsarael minih ramcar an phak tikah moses kha Izipt ram thlan a um lo caah maw thetse ram i thih awkah maw na kan chuahpi tiah an vuivaih an mawhchiat,thetse ram na kan chuahpi hi zoh tuah zeidah a si tiah an mawhchiat an zai.\nPumsa ram in kan chuak i,thlarau lei ram kan panh thluahmah lioah,harsatnak kan ton i nun sivang kan lio ramcar kan phak lioah pumsa in kan nung lioah kan duhduh kan tuahmi pawl kha kan ngai i,pumsa in rak um ko u sihlaw a tha deuh tiah vuivaihnak kan ngeihpeng a si ahcun kan nun zoh than can a cuh cang.\n(Exodus 14:11) Moses cu an thawh i, “Izipt ram i thlan a um lo caah maw thetse ram i thih awkah hin na kan chuahpi? Izipt ram in na kan chuahpi hi zeidah a si ti cu zoh tuah ngat!\nBawipa nih Izipt ramah kan that lawlaw sehlaw a tha deuh Izipt ahcun sa a um hram a um kan duh zat in rawl kan ei ramcar ramah rawl ei awk a um lo,rawltam in kan thih dih cang lai tiah an zaih i a vuivaih hna i,Izipt ram kha an zoh than i hnulei an i merh peng Izipt ram kha an ngai an duh peng hna.\nExodus 16:3 “Bawipa nih Izipt ram ah khan rak kan that lawlaw seh law kan duh deuh hnga. Izipt ram ah khan cun sa um hram ah khan kan thu i kan duh zat in rawl kan ei. Sihmanhsehlaw atu cu hi ramcar chungah hin nan kan chuahpi i rawltam in kan thi dih cang lai,” an ti.\nIsarael mibu pi cu ramcar ah an um i an mit in zeihman ei awk an hmu lo tikah an an lungdongh i,ramcar thih dingah maw thetse ram cu a kan luh tiah an vuivaih.Pathian nih a hmangmi hna a soisel zungzal tu cu a thangchiat pengtu hna khi ramcar ah a thimi an si.\nNambar 20: 4 Zeicaahdah Bawipa mibu cu ramlak ah hin na kan luhpi i hika ah hin kanmah he kan satil he kan thih ko lai?\nIsarael minih Moses kha an zaihnawh ti um lonak rawl um lonak rawl thalo ram kan fih tiah an zaihnawh.\n(Nambar 21:5 )Cun mi hna nih cun Pathian le Moses kha an zaihnawh hna i, “Zeicaahdah ramlak i thih awkah hin Izipt ram in nan kan chuahpi? Zeitintiah rawl a um lo, ti a um lo i, hi rawl thalo hi cu kan fih,” tiah an ti.\nDtronomy 9:28 cu ti a si lo ahcun na kan chuahpinak ram nih khan, “Bawipa nih a kamhmi hna ram ah a luhpi khawh hna lo ca le a huat hna caah, ramlak i thah hna awkah a chuahpi hna,” tiah an ti sual hnga.\nExodus 14:12 Hi bantuk thil a tlung te lai ti kha kan kal hlan in kan in chim cang lo mei? Kan in thawh i, ‘Kannih cu kan kaltak ko, Izipt mi sal si ko u sih,’ kan in ti. Hika thetse ram i thihnak cun sal si kha kan caah a tha deuh,” an ti.\nNambar 14:2 Cun Israel mi vialte nih Moses le Aaron cu an zaihnawh hna; an bu ningin annih sinah, “Izipt ram ah khan rak thi u si law, a tha deuh hnga! Asiloah ramcar chungah hin hei thi dih ko u si law, a tha deuh hnga!\n16 ‘Bawipa nih hi mi hna hi chiatser tein a kamhmi hna ram ah khan a luhpi khawh hna lo caah ramcar chungah a thah hna,’ an ti lai.\n29 Nan ruak hna cu ramcar chungah an um lai; cun nannih lak i rel ciami vialte, kum kul ri in a cunglei keimah cungah a phunzaimi vialte kha,\n32 Sihmanhsehlaw nannih tu cu nan ruak cu hi ramcar ah hin an um lai. 33 Cun nan fale hna cu mah ramcar chungah hin kum 40 tuukhal an si lai i zumhawktlak lo nan si caah nan ruak a hmanung bik cu hi ramcar chung i a ciamh dih hlantiang sifah an in lai.\n35 Keimah, Bawipa, nih ka chim cang; keimah doh awkah aa pummi, hi mithalo hna hi an dihlak cungah mah hihi ka tuah hrimhrim lai: hi ramcar chungah hin an donghnak taktak cu an phan lai i khika ah khan an thi lai,” a ti.\nNambar 26: 65 Zeitintiah annih cu Bawipa nih, “Ramlak ah an thi lai,” ti ah khan a rak ti. Jefunneh fapa Kaleb le Nun fapa Joshua dah ti lo cu annih lakah pakhat hmanh an taang lo.\nNambar 27:3 “Kan pa cu ramlak ah khan a thi; amah cu Bawipa doh in aa pummi hna Korah bu chungah khan aa tel lo, sihmanhsehlaw amah sualnak ruangte ah khan a thi ko; cun fapa a ngei lo.\nSalm 106:26 Cucaah a fakmi ralrinnak kha\na pek hna i,\n“Thetse ram chungah hin ka thah\nJoshua 5:4 Cun mah hihi Joshua nih zei ruangah dah an cuarpar a tan hnanak cu a si: Izipt ram in a chuakmi pa vialte, ralkap vialte kha Izipt ram in an chuah hnuah ramlak ah khan lampi ah an thi dih.\n1korin 10:5 Asinain a tam deuh nih cun Pathian kha an lawmhter lo i an ruak cu thetse ram hmun kip ah khan aa tthek dih.\nHebru 3: 17 Aho cungah dah Pathian kha kum 40 chung a thin a hun? Sualnak a tuahmi, thetse ram i a thimi hna cungah khan a si.\nEzekiel 20: 17 Asinain ka zaangfah tuk hna caah ramlak i hrawh le an donghnak phakter ko kha cu ka duh lo.\nZumhtu khrihfa mi kan si i,Pathian nih a kan kamhmi ram thlarau / kanaan ram kan kal cuahmah lioah vawlei harnak le hnahnawhnak nih kan nun a van kan dengh tikah kan vuivaih i,kan nun kan fih i midang hna kan mawhchiat tawn hna Pathian duhmi nun a si lo,Cu bantuk thinlung put hna na ngeih ahcun ramcar chungah na thih sual lai.kan nunah midang khi a sual ngaimi le mi thalo hna ah va hmuh,hmurkaa in biatha chuak bal lo ,mi kong ceih hna rawlthaw ngaingai vaa ruat,midang kongceih hna i i nuam ngaingai ,midang nun va tah peng Pathian chihti thuhmi hna soisel peng,an nun a tha lo an chimmi ka ngai huam lo tiin vuivaih pengnak na nunah a um a si ah le midang nun va tah pengnak le Pathian bia phuangtu hna le Pathian riantuannak soisel tu pengnak nun na ngei ah cun a tu tein i zoh than ramcar chungah na thihnak hnga lo,Kanaan ram na co nak hnga ,midang nun na tah tawnmi le midang na kutdonghna sawh i midang sualnak na hmuh tawnmi le Pathian riantuannak na soiselmi hna kha nangmah le nangmah i zoh law ramcar thihnak chungin chuak i timh cang u sih.Cu bantuk nunah na um sual ahcun na nun kha nangmah tein i zoh than a cuh cang.Na thlarau a thih venak hnga lo na nun i zoh than midang nun ah a vuivaihmi na si maw,mah le mah nunah a vuivaihmi na si maw ,Pathian riantuannak na cohlang khawhlo vuivaih maw,tha tein na nun i zoh than tuah caan a liam hlan ah le na thih hlanah khi kalei orhlei,kehlei minung thalo nak lawnglawng na thluak le na thinlung ruahnak le na chimrelmi ah ai tel i vuivaih nunah na um sual maw cu bantuk mi cu hible ah kan hmuh ramcar chungah a thi mi pawl an si,ramcar chungah thih na duh lo a si ahcun vuivaihnak le phun zaihnak, Bia chiakha,thinlung chiakha ruahnak chiakha,lungput chiakha,Pathian bia zei rello nak nun chungin thlacam in teih i zuam hna u sih.isarael mi kum 20 cung poah lungput chiakha mi poah ramcar ah an thih dih.ramcar ah a thih ding na si ve sual maw ,i zoh than caan a cuh cang.\nThlarau ram lei kan kal lioah taksa pumsa duhnak khi kan zoh than tawn taksa ramah um ko ning law a nuam deuh lai,thlarau ram duhduh in nun khuasa a ngah fawn lo,kan ti i lung awttawm in an um tawn,thlarau ram kan kal i vawlei harnak kan cungah a tlung tikah kan vuivaih i kan vaihvun tawn i pumsa duhduh tuah lio can hna an ngai i duhduh biachim holhrel mikong ceih mi thangchiat hna khi a nuam an ti lio can te hna khi an ngai than,cu bantuk nun cu ramcar harnak cu a si,cu bantuk chungah na um lio ko ahcun lam kawl ding a si cang ramcar chungah a thimi ah tello dingin pathian bia in luatnak kawl a herh.\nNa nunah mipiangthar timi le Pathian riantuannak soisel duh ngaimi lungput Pathian nih a hmangmi minung zohin soiselnak le midang nun va tah pengnak lungput ruahnak ziaza na ngeih peng ko cun ramcar chungah na thih lai.na thih lonak dingah Pathian biatak in zeitin kar ka hlang lai timi kawl a hau i luatnak na hmuh kho lai.\nNangteh ramcar a thimi thinlung ruahnak lungput na ngeih sual ve maw,nangmah le nangmah in zoh than a cuh cang a can um lio ah can tha kawl thiam hna u sih.\nThawngtha Bia lianngannak, Blog at WordPress.com.


CNF Sinin Raltuk Training Adih Cang Mi Minung 4000 Leng An Si Cang\nMain Editor July 10, 2021 Leave a Comment on CNF Sinin Raltuk Training Adih Cang Mi Minung 4000 Leng An Si Cang\nRalhrang nih hramhram in nawlngeihnak an lak mi cu dohthan dingah CNF sinah training ava tuah I adih cang mi mino hi 4000 leng an si cang tiah CNF sinin theih asi. March thla chung tiang ah khan ni 45 rauh in basic (ahramdomhnak) raldoh ning cu, Sagaing, Magway, Chin ramkluh chung in CNF sinah training an rak kai tiah Salai Thet Ni nih cun achim.\nBasic raldoh ning hi ni 20 rau in chimh an si I, Training akai mi hna caah hin ramleng I aum mi chin mi phun hna nih an rin hna. Cun abik in raldoh cawnnak cu Chin ram le India ramri ah hin tuah asi. Nai te zong ah khan CNN media nih cu ka hmun I training akai mi minung 100 hrawng he video aathlak mi cuhmuh cio asi. Atu I training akai mi hi Gen-z tiah an mi an si i, Ralhrang nih nawlngeih nak an lakhnu in daitein duhlonak alanghter tu mipi cu, ralhrang hna nih thahrum hmang nih he tiah anthen hna antlaih anhrem hna.\ncuruang ah cun ralhrang hna cu hriamnam in dohve than dingah atu bantukin mino hna nih Tlangcung hriamtlai sinah hriamtlai in training an kan hi asi. Cun tlaih mi len hremnak aing mi hna mipi hna cu hmualngei taktak bawmhding le, ralhrang dohding ah hi raldoh training hi an rak kai tiah salai Thet Ni nih cun achim. Gen-z pawl hi atu ah cun an I timh mi zong asang deuh cang ralhrang uk nak ahram in phelh in 2008phung hram pi zong hrawh in Federal Democracy rampi serding tiang in an I tim cang.\nCun training akai mi chungin Chimram chung raldoh nakah aatel mi zong an um cang. CNF nih cun NUG nih an I timh ning in kal aatim tiah Salai Thet Ni nih cun achim. CNF cu rampi kahdaihnak NCA min athu mi asi ko nain ralhrang uknak lak mi cun aco hlang kho lo. cu caah CNF cu NUG he ralhragn uknak doh le Federal rampi sernak lam ah hnatlak nak a ngei i March 29 ah khan min a thut cang. Sualnak ngeilo Chin mipi hna cu ralhrang nih Minung 81 an thah cang hna tiah ICA nih july ni 6 ah achim. Source; Myanmar Now\nKNU Nih An Kuttang KNDO I Ralbawi Rian An Phuah Mi Kong Ah Mipi An Lung Tling Bak Loh →\n← Ralhrang Nih Chin Mino Pahnih An Thah Hna I An Chungkhar Hna Cu Ruak Rakla Uh An Ti Hna


NU PAWL HI BANTUK IN A UMMI NAN SI CUN NAN I TTHINH BAK AHAU – The Chinlung Post\nNU PAWL HI BANTUK IN A UMMI NAN SI CUN NAN I TTHINH BAK AHAU\nJanuary 23, 2021 admin Chin 0\nAlolak Taktak Mi Nupawl Tahfung, Mah bantuk nungak le nupi kan ngeih asi ahcun zeibantuk minung dah kan nupi le kan nungak pawl hi an si timi cu theih khawh asi. Tutan ah vun langhtermi nupi or nungak kan ngeih asi ahcun a chimh cawnpiak zia kan thiam hna ahau lai tinak khi asi. Nupi lolak or nungak lolak theih khawhnak cu atanglei bantuk in langhter asi.\nZingka a thawhtuanh ning in theih khawh asi. Zingka aa tthangh bak in tho loin aum. Fawizang tein sersiammi Meh hang nan ei ding peng asi ahcun, Ateima lotuk mi nu uknak tangah nan um tinak asi. Rawl einak kheng siseh lakphak dinnak hrai pawl ttawl colh loin a um tawnmi asi ahcun, arauh hlan ah va le or tlangval mualpho a fawite. Chuncaw caah mah tein inn ah tuah loin dawr ah a caw lengmang mi nu na ngeih asi ahcun thatein nai tuak ngaingai ahau.\nThil suk ahaumi suk colh loin caan saupi achiami le ihkhun buaicur in achiami nu pawl hna cu an sining theih khawh asi i, cu bantuk nupawl he nan um ahcun lungfim ahau tinak asi. Hi bantuk huam loin sinin rian alatu nu pawl hna nih cun phone an tongh hlan ah lennak ding khua an khan cang i, tangka kawlnak ahcun athathu ngaingaimi an si. Mah le fa cawncannak athei lomi Nu pawl hna nih cun,,\nTangka tampi hmu ko hna hmanhsehlaw zal atleek mi bantuk men khi an si. Harsat kongah maw pakhat khat laklawhnak hmangin va le sin ah sihnelhnak pakhat khat an tuah lengmang nu hna he nan um tti asi ahcun ralring tein um ahau dingmi asi. Nu pawl hi an sining theihthlu ahar taktak mi asi, tthenkhat nu cu nungak tlangval lio ah azia ttha ngai bantukin um in, ahnu ah azia achuakmi an um tawn ti asi. Nain acunglei langhtermi chungin nupi ttha maw ka si, nupi tha maw ka ngeih timi cu afianter ngai.\nThawngpang dang:Kawlram caah thawngpang ttha taktak a chuak, Asunglawi taktak khi asi, Kawlram mi vialte caah cun lawmh awk taktak mi asi. Sihmanhsehlaw Tlangcungmi tthenkhat caah cun ngeihchiatnak bantuk ah a cang kho men. Kawlram nih atuhi Russia Drone a cawk lai tiah thanhnak an tuah cang. Russia sin in Kawlram nih Air Defense System le Drone a cawk lai ti asi. Tutan ah Drone cawk dingmi amongtu a um lomi asi tiah an langhter chih. Hi raltuknak hriamnam Kawlram nih Russia sin in a cawk dingmi kongah Russia Foreign Minister Sergy Shoigu cu kawlram ah a rak tlawng ti asi.\nCu a rak tlawng chungah cun atutabantuk in rampi pahnih hna cu hnatlaknak an tuah cang. Tutan ah hnatlaknak an tuahning ahcun Russia sermi Pantsir-S1 air defense le Orlan 10E timi amongtu um lomi a cawk lai ti asi.Hi hriamnam cawk dingah hin a liamcia kum 2001 in khan Kawlram le Russia hna cu remdeih hnatlaknak an rak tuah cang. Kawlram le Russia hi aliamcia caan in khan hriamnam lei ah pakhat le pakhat tthanchonak dingmi kong rianttuan ttinak an rak ngei cang tiah Russia cozah thawngzamhnak asimi TASS nih alanghter. Hi konghe pehtlaiin Russia sin in kawlram nih acawk cangmi cu atanglei bangin langhter asi.\nRussia sin in Kawlram nih a cawk cangmi pawl hi MiG raltuknak vanlong le Mi 24, Mi 35 Helicopter le radar culawng siloin Tank tibantuk zong accawk cang. Sukhoi-30SME vanlong cawk dingah min zong an thut cang i, tthenkhat zong kuat cang asi tiah TASS nih alanghter chih. Cupin ah Russia nih an chim rihmi cu Russia sin in Kawlram nih hin hriamnam dang hna zong cawk a timh cuahmah lio asi i, cawk dingin an duh ngai tiah an langhter chih tthan.\nBiachap: Kawlram nih hriamttha angeih mi a um ahcun ahmannak dingmi hi mitthlam in cuanh khawh asi. Kawlram nih hriamttha angeihmi hi Tlangcung hriamtlai caah ahman lengmang timi cu theih khawh le ruah khawh asi. Zeicaah tiah Tlangcungmi tukdohnak ah hriamttha angeihmi hi a hman lomi a um ti rua lo/ Cucaah tutan ah thil an cawk mi zonghi Tlangcungmi caah an hman sual ahcun Tlangcungmi caah thawngpang chia ngaingai asi ko lai.


“Zan ah minung pakhat maw dawr khaan chung ah riak u law, a leng in tawh nan hrenh lai mifir an rat sual ahcun fawite in nan theih khawh hna lai ca ah minung pakhat poah nan dawr cio ah riak kho u law ti ka duh. A bik in thil puan dawr. Cun nan dawr tawh fang thate in i fim cio u, a si khawh ahcun nan dawr inn ka cung te ah mei vang peng u law mifir nih mei cu an tih lai. Nan dawr cio ah thilri nan ngeih mi a man le a phun paoh cazin thate in la u law i chiah u, pakhat khat a tlau sual ah cun a chek a fawi lai i a tlau mi zat zong fawite in theih khawh a si colh lai. December 25 hlan cu palek lei nih kan\ntuanvo ngeitu upa le dawrngeitu hna he ton biaruahnak ngeihi lio\nsi khawh chung in mifir tlaih khawh ding in kan i zuam len ve ko. Thantlang ah palek hi 51 kan um, Thantlang khua chung minung dihlak 7695 kan um i palek pakhat nih minung 180 a ven i a kilkawi hna ti nak a si. Cu tik ah rampi huap in minung 80 ah palek pakhat lawng nih humhimnak a ven piak awk a si nain a tu Thantlang ah cun a si ti lo. Cu caah palek thazaang hin kan chambau caah mizapi thazaang kan herh ko,” tiah palek bawi U Kyaw Naing Oo nih December 14 dawr ngei mi he ton biaruahnak ah a chim.\nThantlang khuachung ah mifir nih dawr 10 tluk an bauh cang nain mizei an si ti theih le tlaih khawh an si rih lo. December 13 zan zong ah dawrkhaan pakhat bauh an timh than nain inn ngei tu nih an tanh manh hna caah mifir cu an zam tiah theih a si. +++


Trump nih amah a dirpi tu minung 74 millions a dawt taktak hna ah cun a kut a humte ko lai. Power a hman te ko lai – Onlinenungak\nTrump nih amah a dirpi tu minung 74 millions a dawt taktak hna ah cun a kut a humte ko lai. Power a hman te ko lai\nTrump nih Joe Biden kut chungah tha tein a pek hlan poah cu a hohmanh chimkhawh a si lo. Vuidang kumdang ithimnak he ai lo lomi a si. Trump nih amah a dirpi tu minung 74 millions a dawt taktak hna ah cun a kut a humte ko lai. Power a hman te ko lai.\nKa hawi le dihlak , nan sin ah biatawite chim ka duh , USA thimnak cu a ropui taktak si kaw, a tu cu ai awtka te long a si rih. Media tampi le tuchun state College vote zong cu a tu bantuk an tuah lai ti cu theihcia a si ko. Chim ka duhmi cu Trump dirkamhtu le Trump thape tu dihlak, an lung a dong naisai lo ti chim ka duh. Amah Trump hrimhrim nih a ngol lailonak le teinak a cohlan lonak vuitampi a chim cang. A tu cu a hram kan thawkka long a si rih a ti.\nJoe Biden teinak an pek ti zong cu khatlei kap ah cun anmah pekmi a si caah a dik ve ko. Nain zeidah next a ra lai tikha hngak ko rih usih. Trump hi midang bantuk president a si lo ti cu theihcia hngalh cia hmuh cia a si ko. Ka tuah lai a timi a tlolhmi a um lo.\nCaan sinah kan kal caan nih teinak cu a vun ratpi lio , cucu kan hmuh caan a phan te lai. Nan lung dong hlahseh, nan tha chia hlahseh. Kan tei hrimhrim hna lai an ti ko cang . Kan tei hrimhrim hna lai. Kei cu ka thinlung tha a dam kho tuk. Kai nuam tuk a caan a phan rihlo cah ka ti ko hi. Ram kalnak kong hna thanuam taktak in ka ruat ko. Isaac nih ka pa raithawinak tuu kan keng tunglo e a a ti. A pa Abraham nih ka fa Bawipa nih a khante ko lai a ti. Joseph Thawng Z Ting


Thawngtha:Trump nih teinak a coh kho men’Ti ah phuan le zumh asi cang hi. – Lai Lungrawn Post\nMissouri senator Josh Hawley, kum 40 nih Electoral college vote cu a dohkalh caah congress ah debate an tuah khawh men. Debate an tuah i vote an thlak ahcun President Trump nih teinak a co khawh men tiah zumh a si.Trump Supporter pawl nih election ah vote firnak tampi a um. Mial-in ballot thlakmi hrimhrim hi a dik lo tukmi a si. Aho nih vote thlak timi zong kherh hlai khawhmi a si lo.Facebook, Twitter le Google nih a herh lo tiang in election ah an i thlak, ttanhlei ngeih tuk in thil an tuah caah mipi nih thil dik an hngal kho lo” tiah Senator Hawley nih a chim. Election firnak le buainak vialte hi congress hrimhrim nih investigation tuah hrimhrim a herh tiah a chim.


RALHRANG LUTLAI A PHUR DINGMI VANLONG A CHUAK CANG – The Chinlung Post\nKawlralkap ralhrang lutlai mithat lainawng pa Min Aung Hlaing a khualtlawnnak konghe pehtlaiin Vanlong lei rian a ttuanmi bawi pakhat nih a phuan cang. Ralhrang kawlralkap bawi mithat lainawngpa Min Aung Hlaing cu meeting ah a kal dingmi a si. Hi a khuatlawnnak ding konghe pehtlaiin Rangon airport in MAI vanlong cu a chuak cang tiah an thanh.\nHi konghe pehtlaiin Min Aung Hlaing a ttumnak ding konghe pehtlaiin Flightradar 24 nih a ttumnak ding fiang in a chim lo nain, Min Aung Hlaing a cuannak vanlong cu Naypyidaw Airport ah a ttum ding mi a si. Cu hnu ah Min Aung Hlaing cu thaizing hi ASEA meeting ah leh laang in vanlong nih a thlah lai tiah min langhter a duh lomi vanlong le nawlngeitu bawi pakhat nih a chim.\nRelchih: Chin National Defense Force (CNDF) timi hriamtlaibu thar a vun dirmi kongah zeihmanh khuaruahhar awk a um lo. Chin miphun tuanbia le atulio kan sining taktak zoh tikah lungrualnak le hmunkhat te ah tangtinak hi kaa lawngin hmuh khawh asi. Tuahsernak taktak ah a um lo. Tahchunhnak ah kan Biaknak lei hmanh zoh hna usih- USA ah Hakha, Thantlang lei deuh Baptist pawl cu CBCUSA he pehtlaihnak kan ngei cio bang,\nFalam lei deuh pawl zong CBNA ah an ipehtlaih ve. Cun a dang pengtlang pawl zong an mah le siaremnak cio in buu dirh le pehtlaihnak an ngei cio ve hna. Cun USA i kan mah umnak cio zong zoh hna usih- a pengtlang chirchan/hoih in Khrifa buu kan dirh, buu kan dirh ciomi kan hmuh ko. Khrihfa biaknak hmanh ah kan ithen, kan tang ti kho lo. Hriamtlai dothlennak chinchin ahcun a har chinchin kho. Hihi kan sining taktak cu asi ko.\nNain lungdong lo tein kan Chin miphun lungrualnak caah thazaang a chuah pengmi le a tang pengmi cu ahopaoh nih “sui” bantukin sunghlawih cio ding tu hi mipi kan rian asi.A pengtlang thahri in khua kan khan, khua kan ruah, lam kan kal timi hi kan sining taktak (reality) asi. A thatnak tampi a um ko nain miphun pi huap in cawlcanghnak caah cun a dotdot in meeting thut ta, kutka tampi kingh ta, hauhruang tampi lonh ta, tlang tampi kai ta hnu lawngah lungrualnak niceu dawh hmuh khawh dingin a um.\nKan Chin miphun huap cawlcanghnak nakin a pengtlang le khua kongah a buai huam deuhmi tam tuknak ah atu bantukin CNDF a dirmi kongah lau awk le khuaruahhar ding a um lo. An mah peng le tlang an funton khawh hna, thazaang an ngei i Kawl ralkap an tuk khawh, siloah an do khawh ahcun Chin miphun caah thathnemnak a chuah kho ve ko. Abiapi cem mi cu miphun khat kan si le kan ral a khat a hau. Miphun khat kan si paoh le kan ral a khat paoh ahcun tangtinak lam a um peng ko.Cucaah Chin miphun caah zeidah CNDF nih an tuah khawh te lai timi khi zoh cio te ding asi ko. Credit: Salai ZT Lian


Coronavirus kongah Myanmar ralkap bawi Chief Senior General Min Aung Hlaing le a hawikom thil tuah nih kawlram a hnihn bak ko\nMyanmar ram hi China he innpachakthlang ah um mi kan si, atu tiang Myanmar ram dirhmun zoh ah cun ramdang bantuk in a si lo, Coronavirus in a damlo mi an tlawm ngai. Myanmar ram chungah coronavius in a damlo mi cu minung 22 lawng an si i, minung pa 3 an thi cang. Myanmar cozah nih mah zawtnak dohnak ding caah fakpi in rian a ttuan lio a si. Counsellor Aung Sann Suu Kyi zong nih myanmar mipi caah thil tha tuah ding mi a phuan cang.\nMyanmar ralkap bawi Myanmar Commander in chief Senior General Min Aung Hlaing le a rian ttuanti hawikam nih mah coronavirus dohnak caah Kyat 2.245 billion (USD 1.6 million) an pek. Mah tangka hi Senior General Min Aung Hlain thlakhat lakha le Senior Officer dang lakha an pek mi a si. Cun ralkap dang nihkhat lakha zong a telh chi. Mah tangka an pek mi pawl hna hi Covid dohnak caah hmang ding in ti a si lai. Myanmar ralkap nih an chim ning ah cun Yangoon ah hlaing hmun ah mi 1000 quarantine khawhnak Transit Center pakhat le Naypitaw ah mi 1500 zohkhen khawhnak caah hmang a si ve lai. Atu hi Myanmar ah case 22 an um mi, Zahan ah Pago region lei ah mipakhat cu a thi. – Irrawaddy- The Tahan post\nCoronavirus ruangah Vawlei cung ramkip nih India an zoh cang; USA caah thawngtha pakhat……..Coronavirus ruangah vawlei kan buai ning le mithi an tam ning le damlo an tam ning cu thei ngam a si ti lo, ni fatin a karh thluamah i, atu tiang mah C-19 sii hi an serh khawh lo caah vawlei chung hi zeitluk in dah mah muinak khur ah kan lut lai ti hi theikhawh a si lo. Atutiang mah sii an hmuh lo caah mah coronavirus zohkhennak caah sii tha bik cu Malaria Hydroxychloroquine sii hi a si\nVawlei cung ram 30 nih mah sii cawkterh ding in India cu zaangfah an hal thluamah cang. Zeirungah mah bantuk in India cu an hal tiah bia halnak kan ngei kho men. Mah sii Hydroxychloroquine hi 70% cu India ram ah serh a si. India ram nih mah sii Hydroxychloroquine hi kumkhat ah mum 24 million a herh ve i, mah sii ‘Malaria Hydroxychloroquine’ hi ramdang zong nih Coronavirus zawtmi zohkhennak caah an herh tuk caah India cu zaangfah an hal thluamah ko. India ram hi Malaria in a zawtmi an tam caah Malaria damlo zohkhennak caah tampi a serh tawn. Ramdangah nih ma Malaria zawtnak hi an buaipi ti lo, a ruang cu Malaria in a damlo mi an tlawmtuk cang caah si.\nUSA hi coronavirus chonh mi tambiknak ram a si cang. USA sibawi, mithiam le President Trump lungrethei in an um lio ah thawngpang tha pakhat cu zarte ni zanlei ah US President nih India MP. Modi cu phone in a chawn. paracetamol le hydroxychloroquine hi coronavirus damlomi zohkhennak caah sii thabik a si. Mah kongah Modi cu a chawn. President Trump nih modi a chawn hlan ah mah sii paracetamol le hydroxychloroquine hi ramdangah kuat lo ding in India nih nawl a chuak\nNatein USA nih mah paracetamol le hydroxychloroquine hi damlo mi zohkhennak caah an herh tuk caah PM. Modi a chawnnak ruang a si. Tu ni zanlei tiang khan India nih zeihman mah kawngah thawngthannak a tuah lo. President Trump nih India sin ah ka hal mi a ka cohlan piak lo ah cun a cun ah zeimaw ka tuah lai tiah a chim hnu tlawmpal ah India in USA h mah paracetamol le hydroxychloroquine kuat ding in biachanak a tuah. Source : Business Today\nRalrin tak aherh cang:Covid-19 hi daithlang bak lo ding (or) Spainish Flu tuanbia nih tampi akan cawnpiak…… COVID-19 nih vawleicung minung cu thinphang in akan um ter dih ko.Hi bantuk rai chia hi kum 100 tlin caan poh ah hmuh lengmang mi asi tin record ah hmuh asi . A luancia kum 100 hrawng ah COVID-19 bantuk zawtnak simi Spainish Flu timi arak chuak . A thi mi hi taan 50 in 100 karlak an rak si . Spainish FLu timi cu 1918 kum tiang kum 2 chung arak um mi asi. Vawlei ralpi pakhatnak adih lai ah Spain ram ah arak can gmi vawleicung hmunkip arak i chawnh mi zawtnak asi .\nSpainish Flu timi cu tauhkuai bantuk asi i thawchuahnak lam in chawnh mi asi. Zawtnak ngei mi nih khuh,hatthio tikah aholh tikah apawngkam cu arak chawnh hna . Cucaah record ning ah vawleicung taan 500 leng an rak i chawnh tin theih asi . Spainish FLu cu ral tuk lio asi caah khuachung cu Lock Down an rak chia lo . Isolation an rak tuah lo . Hi zawtnak in kum 20 in 40 karlak hi azaw tambik an rak si .nazi 24 chung ah an rak thi . Tihnung tukmi virus arak si .\nTuanbia nih akan chimh mi zawtnak ah COVID-19 zong hi thli in i chawnh si lo caah arel , atu bantuk social media athawn tuk caah vawleicung ah zeidah acang timi theih khawh colh asi . Cucaah kan caah hriamnam tha ngai asi .\nChim duhmi cu Spainish Flu hi kan caah cawnpiak tha ngai asi . Daithlang ding asi hrim lo . Daithlang ahcun Spainish Flu bantukin tih nung tukmi mi asi . Kanmah pakhat lawng ing asi lai lo .Kan chungkhar ,hawikom,Pawngkam caah tihnung tukmi asi . Cucaah kut tawl in inn ah tha tein um hi asi\nBe the first to comment on "Coronavirus kongah Myanmar ralkap bawi Chief Senior General Min Aung Hlaing le a hawikom thil tuah nih kawlram a hnihn bak ko"


Nile runtipui khamin Ethiopia ram in ti luang kham pan hang – www.zanniat.info\n208 Laivum Thuthang\t2 months ago info 0\nLaivum ah tipui sau ber Nile heh a luang pan hmun a hnar lam Blue Nile tipui ah Ethiopia ram in kham in Africa khuamual ah a ham ber tikhamhnak bawn ben zo i hang. 2020 kum July 16 nia ah Ethiopia in he tikhamhnak hmangin tunah ti khawl pan i hang tiin phuang i hang.\nGrand Renaissance Dam ah ti dim pan hang\nTikhamhnak heh The Grand Ethiopian Renaissance Dam tiin ko ii. He tikhamhnak heh 2011 kum ah sa pan ai, 2020 kum July ah hmang thil in honghnak nai tuhin tumtek hnak ai a sahnak in $4 billion dung bo ii. Ethiopia acozah in a reldan in he tikhamhnak ah ti dim tuhin kum 5 an kum 15 dung rai tuh ti ii. He tikhamhnak ah ti dim lekhaw heh 250 km tian in ti dim in tili pui cang tuh ai, ti heh cubic meter 10,200,000 tian in khawl thil tuh ii. He tikhamhnak hmangin electric maisa bawn tuh ai, kum khat ah 16,153 GWh nai tuhin ruathnak nai ii. Hetin Ethiopia in Nile tipui ah luang tuhhnak tihnar lam in khamhnak in Nile run tipui ah tiluang tlawm kio tuh ai, a hlang lam ai umhnak ram tam ngai khiah ti nai tuh lo ai, khuakheng ram i cang tuh ai, Nile run tipui ringin nunghnak Egypt ram te tian in rohsia harsahnak tawk tuh i hang.\nGrand Renaissance Dam sa teng lai zuk\nTi maanin Ethiopia ram heh Egypt le ram dangdang in kaap thai dinhmun ah hleng thai ii. Bible lam in hlirtu te in Egypt in harsahnak a tawk tuh laihnak khim tuhin hetin Ethiopia ram in Nile tipui tiluang a khamhnak in khim ruai tuhin ruathnak nai vek ii.\nNile runtipui sak lam ah Grand Renaissance Dam umhhmun


One Championship I A Thawng Bakmi Unau Hna An Video A Thar Vung Zoh Tuah Uh – Chuncha News\nOne Championship i a thawng bakmi unau hna an video a thar in kan vung hmuh cu uar an um chin ko. Ngai hrim an um ko cang. Atu lio Lockdown tuah ruangah tampi sport celhnak kan sungh ko hna. Atu Aung La Nsan le Salai Tial Cung Thang an mui hmuh awk a har ngai cang nain atu cu a kan hmuh ter ve cang. Special bak in tang an lak cang ko hih. Salai Tial Cung Thang zong fakpi in a zuam cuahmah cang.\nAnmah pahnih an I phomh te ding zoh hi kan ngai cio cang ko lai. A ho pa hmanh nih chuah hnawh an tha ti lai lo. Vawlei cungah tuanbia an tial bak ko hih. Thazaang pe hna uhsih. Aung La Nsang cu World Champion a si ti khawh ais cang i hna a ngam ngai cang. Salai Tial Cung Thang hi thazaang pek chin a herh. Hi bantuk in world champion a si khawh ve ding hi a herh bak mi asi. An video hi rak zoh ve.\nWorking fundamentals with my brother Aung La Nsang(Burmese Python) 👊🏽 💥. Just waiting on the call from ONE Championship ☎.\nRelcahp ding<<<<Cheuhra cheukhat (1/10) le Nawlbia, Cheuhra Cheukhat kong ah mitampi nih cahlun asi cathar ah aum lo, nawlbia asi kanti, bible zohtti hna uh sih, 1/ Eidin kong OT ah Lev7:26,Deu 12:25 ah sathi eihlah ati, cun Lev 11:1-47 ah athianglo mi sa eilo ding attial, NT ah cun, Mk 7:19.Rom14:3-5,1kor 19:25,Col2:16 ah sazuar nak i anzuar mi le thlacam hnu cun atian cang caah eiko uh tiah attial.cu caah OT eidin nak NB cu NT nih ahrawh a awnh cang.\nWWE Champion Undertaker Cu Wrestling In Siang Lo Zongah A Kan Dinh Tak Ko Cang\nBreaking News: Malaysia Ram Malindan Khuapi Ah Lawng A Let, Kawlram Mi An I Tel Ve


Kut Ttawl Lo In Phone Tongh Ruangah Hin Zawtnak Rungrul Lut Atam | Faiceu News\nInnpiNgandamnak le DawhnakKut Ttawl Lo In Phone Tongh Ruangah Hin Zawtnak Rungrul Lut Atam\nKut Ttawl Lo In Phone Tongh Ruangah Hin Zawtnak Rungrul Lut Atam\nNovember 20, 2017 mark Ngandamnak le Dawhnak 0\nKut ttawl lo i kan um i ti rawl kan ei tikah kan pum chungah bacteria rungrul tampi a lut i kan tak hna a thak cun zawtnak phun dang dang tampi a chuak ti cu zaa pi nih kan theih dih mi a si . A si nain cu kut ttawl lo nak in cun mobile phone kan rak tlaih mi tu nih hin a let tamtuk in rungrul a rak luh ter deuh.\nPhone cu kan kal nak paoh ah a kal ve mi a si . Zun put kan luh ah kan i luh pi,tangka tlaihnak in kan tlaih ,khoi ka paoh ah kan i kalpi bangin virus a phun phun a tling mi phone a si . Kan kut kan i ttawl cang hnu zongah phone cu kan tlaih i kan tawngh tthan ko .\nKan ei lio zong ah kan vun tlaih ta tawn ttheo.Cu caah kan tlaih mi mobile phone hna hi a thiang hlim tuk ah ruat in kan tongh pah in duh mi paoh ei pah ahcun kan chungah zawtnak rungrul tamtuk a lut tinak a si . Kan kut kan i ttawl lo in kan pum chungah virus a lut mi nak in phone kan tongh ruangi kan pum chung virus a lut mi hi a let hra in a tam deuh.


Bawipa Min Thangtthat Si Ko Seh : KIA Army Nih Rallokap Cu An Nawr Thluahmah Cang Hna – Buanchukcho\nTih ni June 11, 2021 ah KIA Ralkap pawl nih Kachin ram, Ralhrang pawl Gate ngan taktak an lak, ciam dihlak in an kah tiah thawng kan theih. Kachin ramkulh, Waingmaw peng ah a um mi, Ralhrang le Police fonh in Kachim ram, a lutchuak mi minung an check tawn nak Gate biapi taktak mi cu nihin zing ah KIA nih an kah i an lak hi asi.\nTih ni Zing suimilam 7:00AM- 8:00AM karlak ah KIA nih an va luh hnawh hna i an kah hna hi asi. Nihin zing a kahnak ah Ralhrang lei a thimi le hliamtuar dihlak (20) hrawng an si, tampi cu an hriamnam zong lak manh loin an zam” tiah Kachin News nih a tarlangh.\nHi Check Point, Gate lak nak ah hin KIA lei nih hriamnam zong tampi lak dawh in an chim. Cun hi Gate hi Kachin ram lei luhchuahnak ah a biapi ngai mi a si tiah an chim fawn. KIA nih an va luh hnawh hna i an tthiam dih hna hi a si.\ntihni hmasa zong ah Kachin ram, hmun cheukhat ah KIA le Ralhrang ikahnak a chuak, cu zong ahcun Ralhrang lei a thi mi an um len tiah an chim. Kachin ram lawng si loin Kawlram hmun dangdang zong ah ralhrang le mipi hriamtlai karlak kahnak aa peh cuahmah, nihin tiang ahcun ralhrang lei a thimi an tam ngai cang. Vom


MS YANGHEE LEE NIH UN SIN AH HALNAK A TUAH CANG – The Chinlung Post\nMyanmar Mipi Runvennak a Rianrannak in Tuah ding in Ms Yanghee Lee nih UN a Hal. Pagu khua ah ni khat chung lawng ah minung 80 leng an nunnak a liam hnu ah atulio Myanmar kong ruahnak petu (Special Advisory Council of Myanmar, SAC-M) chungtel Ms. Yanghee Lee nih Myanmar mipi runvennak a ran khawh chung in tuahpiak awk ah UN General Secretary sin ah a hal.\nMyanmar ram ah upadi zulhnak a um ti lo i, ttihphannak nih a chilhmi ram ah aa chuah cang,” tiah nihin ah SAC-M zong nih cathanh an chuah. SAC-M chungtel a si pin ah Myanmar ram nuhrin covo kong ah UN palai zong a simi Ms. Yanghee Lee nih, “Pagu ah a cangmi tuksaphur thil sining hi minung ruahnak hmanh nih a phan kho lo.\nZingka tein Myanmar ralkap nih an kah hna i, minung a bubu in an thah hna. An thahmi hna miruak zong ruru hranghrang in ningcang loin an tuahtopiak hna. Cun, mi an thahnak tehte pawl zong hloh an i zuam. An runven hna ding a simi rammipi kha anmah ralkap lila tu nih tuksum in an thah hna,” tiah a chim. SAC-M chungtel a si vemi Chris Sidoti nih, “Myanmar ram cu ttihnung tuahsernak in a khatmi thil sining ah a phan cang.\nApril 9 ah Pagu khua ah Myanmar ralkap nih minung 80 leng an thah hna pin ah minung tampi an umnak theih loin an tlau. Thla 2 fai chung ah Myanmar ralkap nih rammi 700 leng an thah fawn hna. SAC-M chungtel Marzuki Darusman nih, “Myanmar ralkap nih suimilam ttem in mi an thah hna. Hi bantuk tuksum tuahsernak hi ngol zokzok hna seh. An tuahsernak hi anmah lila nih an zun caan a phan hrimhrim ve lai, tiah a chim. Credit:The Chin Journal\nRelchih: KIA nih Myanmar Ralkap Sakhaan Pahnih an Lak Than. Kachin ramkulh, Moemok peng chung ah KIA nih Myanmar ralkap sakhaan pahnih cu nizan zanlei ah an lak, tiah theih a si.Sakhaan pahnih an lak hnu in Myanmar ralkap lei nih miakpi in mipi umnak tiang kahthlork in an kah i khuami pathum an nunnak a liam, tiah Kachin tualchung thawngpang pawl nih an langhter.


Remh Daihnak Lamtluang - The Chin Celebrities\nAugust 14, 2020 August 14, 2020 2 min read hleicung@gmail.com\nMarch thla ah tlangcung party pawl, Candidates pawl he zeihmanh ceihtinak um loin phunghrampi remh an i zuam. Pyidaungsu Hluttaw meeting cu ni tampi an tuah i “a tlam a tling lomi” timi kha “a tlamtling lomi,” ah siseh, “tar thazaang a ngei lomi” timi kha “kum khua upa cangmi”timi lawng an remh kho. Cu an remh khomi fehternak tuah dingah mipi duhnak lak than ding a si nain phaisa tam tuk dih ding a si caah an ngol than i zeihmanh thathnemnak a chuahpi lomi riantuan bantuk record ah a lut ai. Mipi phaisa millions taampi an dih. Tlang chimh kho dirhmun tiang an dih nain phunghrampi an remhnak kho lo caah NLD party nih hin phunghrampi remh kho ding dirhmun ngei dawh a si ti lo caah lung cu a tha lo.\nHi thil chia lakah a thatnak pakhat kan char ahcun party ngan pawl nih Federal kong an duh tak le duh tak lo an lungput cu tlangcungmi nih fiang tein kan hmuh khawh hna. NLD nih an remh duhmi kan zoh ahcun Pyidaungsu Hluttaw ah ralkap MP pawl zorter le State Counselor DASSK President si khawhnak kha a biapi inn remh an duhmi a si. Tlangcungmi tluk ruannak le mah te in khuakhan lairel khawhnak upadi remh an duh lo timi fiang tein hmuh khawh a si.\nUSDP le ralkap pawl nih remh an duhmi article pawl cu Democracy caah Hluttaw kip ah ralkap pawl zorter lo ding, ramkulh le ramthen ah vuancichoh cu mah ramkulh or ramthan hluttaw nih zalawn tein thim khawhnak pohma 261 remh ding an duhnak biasu an chuahpimi hmuh a si. Nain miphun tluk ruannak le mah te in khuakhan lairel khawhnak pawl cu an duh ve fawn lo, Federal phung an duh lo.\nTlangcung mi party pawl lawnglawng nih miphun tluk ruannak, mah tein khuakhan lairel khawhnak le Federal Union ser khawh dingah remh an duh ti cu fiang tein hmuh khawh a si. Pahnihnak ah a tutan zong kum 2 leng an ngol cangmi Union Peace Conference-21st Century Panglong cu a phi tha chuah kho ding dirhmun si lem loin thok an timh than.


Aung San Suu Kyi chuahkehnak tuanbia tawi! – Shwe News\nTOPSHOT - Myanmar's State Counsellor Aung San Suu Kyi looks on before the UN's International Court of Justice on December 11, 2019 in the Peace Palace of The Hague, on the second day of her hearing on the Rohingya genocide case. - Aung San Suu Kyi appears at the UN's top court today, a day after the former democracy icon was urged to "stop the genocide" against Rohingya Muslims. Once hailed internationally for her defiance of Myanmar's junta, the Nobel peace laureate will this time be on the side of the southeast Asian nation's military when she takes the stand at the International Court of Justice. (Photo by Koen Van WEEL / ANP / AFP) / Netherlands OUT (Photo by KOEN VAN WEEL/ANP/AFP via Getty Images)\nDAW AUNG SAN SUU KYI CHUAHKEHNAK (Atawinak)\n1. Bo Min Young (General Aung San i a pu)\nBo Min Young hi mi dawh, mi tthawng, mi ralttha, ca ttial thiam le vainam hman thiam ngaimi a rak si. Siangpahrang Mindon nih Mirang le Kawl karlak i biachimtu, daihnak sertu ah a rak hmanmi asi. Asinain Siangpahrang Mindon a thih hnu ah Siangpahrang Tibaw nih Kawlram cu a rak uk. Mirang (British) nih Tibaw cu India an an kuat i an nupi Suh Lat he an thah hna caah ai tuar kho lo i Mirang pawl cu minung ai sawm hna i an rak doh ve hna. A min ai thlen i “Shwe La Young” tiah ai leet.\nAhmasa ahcun Mirang hmunhma kha tampi a rak chuh khawh hna i Kawlrawn Myint Ma Nie thlang ah camp an rak i sak. Asinain Mirang nih an von nor deuh hna caah thlanglei ah an ttum i Taung Dwin Gyi ah an camp cu an tthial. Mirang cu an doh peng ve hna nain Mirang nih an rak tei hna. Pu Shwe La Young cu Mirang nih an tlaih i an timi cu, “Mirang hi rak kan do ti hlah uh, kan in thlah tthan lai i Taung Dwin Gyi hi cu nangmah nih na uk peng ko lai” tiah an rak leem. Asinain Mirang lei ttan i mah miphun harnak tuar ter kha cu a duh lo caah Mirang nih a hngawng an rak cik mi asi.\n2. U Pha (General Aung San i a pa)\nU Phar hi Chin min a ngei i U De Ko asi tiah wikipedia nih cun a chim. Anih hi law lei cawngmi a rak si. Ca a rak thiam ngai i minung 174 lak ah a pathumnak in a rak awngmi asi. Asinain lawyer rian tu ttuan loin phaisa tu a rak kawl deuh. Hi chan lio ah hin Mirang hi an rak tthawn tuk lio asi caah doh khawh ding an rak si lo. Kum 54 asi ah a rak thi.\n3. General Aung San\n1933 ah sianghelirun a rak kai i siahngakchia hruaitu a rak si. Mirang uknak an rak duh lo caah sianghleirun siahngakchia hna nih a voi khat nak duhlonak an rak langh ter. Cu ahcun hruaitu a rak si. 1938 ah Mirang dohnak ca, “Hell uico a luat cang” timi capaar an rak ttial i a ttialtu kha an hlat. Aho hmanh nih an chim duh lo caah Aung San lehlam sianghleirun in an rak phuah. Politik ah a lut i a min hmai ah Mirang bang in Takhin tiah ai chap ve. Takhin Aung San ti a von si. Nanmah Mirang lawng Takhin nan si lo kan si cio tinak asi. Cun, ralkap a ser i minung 30 Japan ah a kal pi hna i raltuk a va cawn pi hna.\nJapan he i bawm in Mirang ral cu an doh tti. Mirang cu an tei hna i Manipur tiang an dawi hna. Asinain Aung San a bawmtu Japan nihcun Kawl Ram cu an kan uk tthiamtthiam. Mirang nak hmanh in an sual deuh. Cu tik ah Aung San nih Mirang a vai sawm tthan hna i Japan cu an doh tthan hna, an tthawl dih tthan hna. Mirang he Japan he biataktein a dotu a rak si.\nVawlei cung ralpi 2nak a dih in Kawlram indepence kong ah a chimrel biktu asi. Asinain independence kan hmuh hlan thla ruk a duh ah mi ruahnak hmanlo kut in a thi.\n4. Daw Aung San Suu Kyi\nKawi Ram a sifaah saling, a buai saling ah an dawtmi inchungkhar kal taak in Kawl Ram a buaipi peng ve. Democracy kan hmuh khawh nakhnga ai zuam taktakmi asi. 1990 ah thimnak an rak tuah. Amah nih a dirhmi NLD nih zohchia ngai in an rak tei. Asinain mipi nih an thimmi cu thong ah an thlak i ralkap nih uknak an rak laak. Kum kul chung tong i a um caan le a inn i thong an thlaak caan kha ai chawng lengmang.\nA pasal a thi deng ti a theih zong ah, Kawlram ah ka ra tthan kho ti sual lai lo i democracy uknak mipi nih an hmu kho ti sual lai lo ti phan ah a dawtmi a pasal zong tlawng lo in a um. A pasal cu a thi beh i a thih tiang an i hmu thai ti lo.\nDemocracy uknak phung kan ngeih khawh nakhnga ai zuam peng i 2008 ah phung an suai i democracy phung cu amah hruainak thawng in kan hmuh taktak. Asinain hi phung an sermi hi remh ngai a haumi asi caah, ralkaap he remh tti a haumi asi caah, ralkaap he kan i doh ahcun kan ser kho lai lo ti a theih caah amah he ttuan ti in phung remh cu ai zuam zungzal.\nAnih nih a duhmi cu Federal democracy phung hi asi. Asinain cucu kan ngeih khawh nakhnga 2008 phung kha remh hmasa a hau a ti caah biachimh khawhnak nawl kan ngeih nakhnga vote rak kan pee u law ralkap he remh khawh kan i zuam hna lai tihi asi.\n(Kawlram ca i an rianttuannak a tam tuk caah cauk in ttial lawng ah a tling kho lai). Aung Myint Thang


Hrambik Lian's Blog: Church 01: "Zeiruang ah dah Khrihfabu hi a bia pit tuk?"\nChurch 01: "Zeiruang ah dah Khrihfabu hi a bia pit tuk?"\n"14 Hi ca na sin i ka ṭial lioah hin, ka saduhthah cu tuan i na sin i rat i nangmah hmuh kha a si. 15 Sihmanhsehlaw ka tlai sual a si ahcun hi ca nih hin zeitindah Pathian innchungkhar chungah kan umtu kan ziaza a si awk a si ti kha an chimh lai; Pathian innchungkhar cu a nungmi Pathian Khrihfabu, biatak a dirkamhtu le biatak i a tungpi kha a si.\n16 Kan biaknak phung chung i aa thupmi biathli hi zeitluk in dah a ngan ti kha ahohmanh nih an al kho lo: Minung pum in a lang i ahmaan tiah Thlarau nih tehte a khaan,Vancungmi zong nih an hmuh.Miphun kip sinah a kong cu chim a si,Vawlei cung khuazakip ah mi nih an zumh i vancung ah a kai.\nBiahmaithi: "2017 survey report ning ahcun America ram minung vialte lakah 69% nih khrihfa kan si an ti. Khrihfa ka si aa timi lakah 23% lawng hi zarh fatin hman tein biakinn ah aa pummi an si. Khrihfa aa timi lak ah 51% hi khuama caan aa pummi le aa pum bal lomi an si. Kum fate in Khrihfabu 5000 hrawng nih aa pummi an um ti lo caah an buu an ngol nain kum khat khrihfabu an dirhmi cu 1000 hrawng te lawng a si. Wale ram, England le US ram hmun tampi ah Thlarau thanghnak lio i an rak sakmi biakinn nganpi pi cu nihin ahcun aa pummi an um hna lo caah a cheu an khar i a cheu an zuar dih cang hna. Nihin kan vawlei ah Khrihfa tampi nih Khrihfabu a biapitnak kan hngalh khawh ti lo caah Khrihfabu tlaihchannak a zawr. Cucaah tuzing cu zeiruang ah dah Khrihfabu a biapit timi kan chim lai.\nBig Idea: "Jesuh Khrih nih vawlei ah taksa in Pathian muisam a langhter bantuk in, Khrihfabu cu vawlei ah taksa in Khrih muisam langhtertu a si caah a biapi tuk"..\nI. Jesuh Khrih ah vawlei nih Pathian muisam fiang tein a hmuh V. 16\nVawlei mi vialte nih fiang tein Pathian sining, ziaza le lungput kan hmuh, kan hngalh i kan biak khawhnak hnga Pathian nih Pathian muisam fiang tein a langhter. Cu a langhterning phun tampi lakah 1 Tim. 3:16 nih phun ruk a langhter:\n1. Minung taksa in a lang (incarnation): Vawlei minung nih Thlarau a simi Pathian hi kan hngal kho bak lo. Minung nih Pathian fiang tein kan hngalh i kan biak khawhnak hnga ahcun Pathian kha minung nih hmuh khawmi pum le minung nih theih khawhmi aw he minung sin ah aa phuan a herh. Cucu Jesuh Khrih vawlei i a rak rat hnawh chan taktak cu a si. Jesuh Khrih ah khan Pathian cu minung taksa in aa lang, a lian ngan tukmi a sunparnak kha aa chiah i vawlei nih a hngalh khawh tawk tein kanmah level tein Pathian muisam kha a kan hmuh sak. (ref: Heb. 1:3, Col. 1:15).\n2. Thiang Thlarau nih Pathian tling a sinak tehte a khan: Mirang nihcun “Vindicate” timi biafang a hman. A sullam cu “declared righteous”=mithiang, sual ngei lo a si tiah thanh” tinak a si. A sunparnak chiah takin toidornak he a rat caah Thiang Thlarau nih sual ngei lo Pathian a si zia kha vawlei hngalh in a phuan piak. Tipil a inn lio ah Pa le Thiang Thlarau nih aw le thuro hmang in a sinak taktak an phuan (Matt. 4), a thih lio thawh thannak a sinak a phuan than (Rom. 1:4).\n3. Vancungmi nih zong nih fiang tein an hmuh: Vancungmi kan timi cu Pathian nih a rian bawmtu ding ah kanmah bantuk in aa sermi vemi an si (Heb. 1:14). Jesuh pawi a si lio ah vancungmi nih Mary sinah thawng an thanh, a chuah lio zong ah tuukhal pawl sin ah thawng an thanh than, tukforhnak a tuar dih zong ah vancungmi nih an hung hnemh, thihnak in a thawhthannak lio zong ah nu hna sin ah thawng an thanh i vancung a kai than lio zong ah zultu pawl an hnemh hna.\n4. Miphun vialte sin ah a kong chim a si: Jesuh, nih thihnak in a thawh than hnu ah, vawleicung khuazakip ah ka zultu nan ser hna lai tiah nawl a pek hna (Matt. 28:19-20). Lamkaltu 4:12 zong ah “minung nih khamhnak kan co khawhnak ding MIN pakhat te lawng a um i cucu Jesuh min a si tiah a ti. Vawlei miphun vialte sin ah ka thawngtha, ka khamhnak kong phuan a si dih hnu lawng ah ka ra than lai tiah Jesuh nih a ti (Matt. 24:14).\n5. Vawlei minung nih an zumh: Nihin ni tiang Jesuh Khrih cu thihnak in luatnak pe khotu umchun tiah zumhmi le biakmi a si.\n6. Vancung ah a kai than: Jesuh nih a hramthok tein kei cu vancung in a rak rami ka si, tiah a ti zungzal. Judah miphun ruahnak ahcun Van cu Pathian umnak bak a si tihi a si. Cucaah dahkaw “Pathian pennak le Vancung pennak” kong zong ah aa dangmi an si lo, tiah kan chim cang khah. Atu cu Jesuh vancung ah a kai than cang. Vawlei ah a rian a lim cang caah Pathian umnak hmun Van ah a kai tinak khi a si.\n1 Tim. 3:16 nih a kan cawnpiakmi cu “Jesuh nih vawlei minung hna sin ah Pathian muisam le sining tling a langhter” ti hi a si.\nII. Khrihfabu ah vawlei nih Jesuh Khrih muisam fiang tein a hmuh ve V. 14-15\nVawlei tuanbia ah voikhat te lawng Pathian cu minung pumsa he minung lakah khua a rak sa. Cucu Jesuh vawlei i a rak len lio caan lawng kha a si. Kha caan kha zeitikhmanh ah khirh than awk a tha ti lomi caan a si; Jesuh cu minung pumasa hrin than a si bal ti lai lo! Cucaah Jesuh nih vancung a kai than hnu ah, vawlei i pehzulh in a muisam langhtertu le a tuanmi rian pehzulh tu ding ah Khrihfabu cu a dirh (Matt. 16:18). Cucaah Jesuh Khrih kha Pathian muisam le sining langhtertu um-chun a rak si bantuk in Khrihfabu cu Pathian Khrih muisam le sining langhtertu um-chun kan si ve. 1 Tim. 3:14-15 karlak ahhin, vawlei ah Khrihfabu kan dirhmun a biapit ning phum thum in a langhter:\n1. Khrihfabu cu Pathian innchugkhar kan si: “Pathian innchungkhar” ti cu “an pa bik ah Pathian a simi innchungkhar” tinak khi a si. Hi nih fiang tein a langhtermi cu “Khrihfabu chung minung khat le khat kan i pehtlaihning hi, innchungkhar pakhat chung minung pehtlaihnak bantuk a si awk a si” tinak khi a si. Dawtnak nih a ukmi pehtlaihnak in Khrihfabu nih Khrih muisam a langhter a herh. Khrihfabu nih mission rian zong kan tuan lai i misifak miharsa zong kan zohkhenh ko hna lai; nain kha hlan ah khan kan mah buu chung minung dihlak unau rual bantuk in i zoh khawh, kan chiatnak le kan thatnak tling tein i hrawm khawh hmaisa hi Bible cawnpiakning a si. Pathian innchungkhar kan sinak langhter kha Khrih nih Khrihfabu a dirhnak ruang pakhatnak a si. Unau rual bantuk in khat le khat kan i dawt, kan zawn kan i ruah i kan i tlaihchan hna ahcun Khrihfabu ah vawlei nih Khrih muisam a hmuh ko lai.\n2. Khrihfabu cu a nungmi Pathian ta a si: Hi kaa ahhin a nungmi “Pathian Khrihfabu” a timi nih Khrihfabu cu Pathian hrimhrim a um i rian zong a tuannak hmun a si tinak khi a si. A can ahcun kan thawngthachim le kan hlasak a tluan lo can zong a um ko lai; nain minung ton ding in siloin Pathian ton ding in kan rat ahcun hlawknak kan hmuh zungzal ko lai. Voikhat cu, US president zong an i pumh tawnnak hmun, Washington DC ah a ummi biakinn pakhat hngaktu pa mizeimaw nih phone a rak chonh. “Hello, tu zarhpi Ni nan Church ah president aa pum lai maw” tiah an rak hal. Cu pa nihcun “President aa rak i pum lai le pumh lai lo cu ka hngal ve bak lo nain a nungmi Pathian kan lak i aa pumh lai caah kan sinah rak ra law na sung hrimhrim lai lo eee tiah a ti” ti a si. “Pathian innchungkhar” timi nihcun khrihfabu chung ah member khat le khat kan i pehtlaihning a langhter nain “a nungmi Pathian khrihfabu” timi nihcun khrihfabu le Pathian karlak pehtlaihnak a langhter ve. Zeidang vialte nak in Pathian ton, Pathian hmuh kha kan saduhthah bik a si ahcun Khrihfabu ah vawlei nih Khrih muisam a hmuh ko lai.\n3. Khrihfabu cu biatak dirkamhtu tungpi a si: Bible sianginn ah mi tampi an kai, Lai mi Bible sianginn kaimi thah cawk lo kan si kan tit awn; nain Bible sianginn a kai lomi kan tam deuh rih. Lai mi khrihfabu tam deuh ah, Bible cawnpiaknak le Bible doctrine cawnpiaknak a tlawm tuk caah kan zumhnak ah i lunghmuihnak kan ngei kho hna lo. Zeiset kan zumhmi le kan zumh lomi an si kan hngal kho lo. 2005 lio ah khan avoikhat nak khua dang ah thawngthachim ding in ka rak kal. Cu lio ah, zohchun awk a tlak ngaingai mi thawngtha chimtu nupa ka ton hna. An nu kha, khua mi he Bible zumhning kong ah an i ceih i an zumhning an chimhmi nih a lung a tuai caah an pa sin ah a ra i “kan pa, mah ticun dawh an ti cu…mah cu kan nih kan zumhning a si maw?” tiah a rak hal. An pa aa bochanning uar a um tuk nain ka chim duhmi cu Lai mi nih kan zumhning le kan zumhloning kan i fian cio lomi hi a poi tuk. Member palh a si lo; Khrihfabu kalning ruang zong ah a si kho. Nain zei bantuk a si zong ah, Khrihfabu cu zumtu vialte caah kan sianginn bantuk in kan kai peng nak hmun a si caah Bible cawnpiaknak le Bible doctrine zatawk tal Khrihfabu ah kan cawn lo ahcun zeitindah Pathian lungton zia cu kan thiam khawh lai. Jesuh Khrih kong biatak, Bible kong biatak, Khrihfabu kong biatak le Pathian kong biatak vialte dirkamhtu ding ah Pathian nih Khrihfabu hi rian nganpi a kan khinh. Cucaah Khrihfabu nih kan zumhmi Pathian kong fiang tein kan hngalh le kan dirpi ahcun Khrihfabu ah vawlei nih Khrih muisam a hmuh ko lai.\nBiafunnak: Vawlei hmun tampi ah zumtu nih khrihfabu an kal tak cuahmah cang; sihmanhsehlaw kan Bawipa nih mithiang mi hna a kan lak hlan poh cu, Khrihfabu dah ti lo vawlei ah Khrih muisam le sining a langhter khotu thil dang zeihmanh a um lo. Cucaah Khrihfabu hmang in vawlei nih Khrih muisam an hmuh khawhnak hnga Khrihfabu chungtel vialte unau rual bantuk in i daw hna u sih, Pathian ta kan si bantuk in Pathian duhnak kha kan duhnak sang bik ah chia zungzal hna u sihlaw Pathian biatak fiang tein a hngal i aa nungpi tu si ko hna u sih. Kan kiangkap ummi nih “hi mi hna nun ahhin Pathian muisam ka hmuh” tiah tehte khan hna seh.\nIllustration: Gicomo Puccini timi hi Hlan lio ah hlasak phuah thiam minthang a rak si. A.D 1922 ah khan ruah lopi in cancer nih a rak tlak. Cancer zawt nak in a thih ding aa fiang hnu ah, a donghnak hla ka tial tak lai tiah a rak ti. A siangngakchia pawl nih dai tein i din ko, tial ti hlah ko, tiah an rak ti len nain ka lim manh lo zong ah ka siangngakchia pawl nih nan hun peh te ko lai tiah a rak ti hna. 1924 kum ah khan Puccini cu a cancer cun a thi. Cucaah a siangngakchia pakhat, Arturo Toscanini timi pa nih a hla tial cu a hun peh i a lim. Cu hnu kum 2 a ruah hnu, 1926 kum ah khan Milan khuapi ah Music khawmpi an rak tuah. Cu lio ahcun cu hla a peh piaktu pa cu Choir phu hruaitu a rak si caah a sayapa nih a rak tialmi hla te kha a sak pi hna. an hun sak i pahnihnak tiang an sak dih bak ah khin, cu pa cu aw thangpi in a ttap i "Hi kaa tiang hi ka master pa nih a tial i a thi..sihmanhsehlaw a hnuzultu pa nih a dih tiang a peh.." tiah mizapi theih in a chim.\nKan nih kan master pa Jesuh cu vancung ah a kai cang sihmanhsehlaw amah ai-awh in a kal takmi riantuantu ding cu Khrihfabu zumtu nangmah le keimah rian a si. Kan nunnak ah Khrih muisam lanhgter hna u sih.\nLai Christian Church (LCC)\nOn July 01, 2018 (Sunday morning)\nPosted by Hrambik Lian at 1:50 am


Thawngṭha: Manipur nih Myanmar ralzaam bawmh rih dingin bia a khiah - THE CHIN EXPRESS\nThawngṭha: Manipur nih Myanmar ralzaam bawmh rih dingin bia a khiah\nIndia ram, Manipur state khualipi Imphal ah Citizens Committee Manipur (CCM) nih “Atu lio Myanmar boruak: Manipur nih bawmhnak kong” timi tlangtar in meeting a tuah i “Myanmar ralzaam pawl cu kan bawmh rih ko hna lai” tiah bia a khiah.\nManipur state Moreh khua cu Kalay, Tamu he aa rimi si caah Myanmar rammi, ahlei in Chinmi tampi Manipur ah an zaam.\nMeeting a kaimi pawl nih atu lio Myanmar mipi tuarnak kongah an ngaihchiatnak kong an chim cio hnu ah Myanmar ramri um Manipur state khuate ah a hung zaammi pawl cu kan bawmh rih ko hna lai, tiin bia an khiah hi si.\nMyanmar ralzaam pawl bawmhnak caah Manipur mipi sinah tangka bawmhnak kan halpiak hna lai, an ti.\nMyanmar ralzaam pawl Manipur state, Moreh khua ah an phak lio\nManipur mipi le Myanmar mipi cu hlan lio tein aa dawmi le aa rak bawmmi kan sinak kong zong meeting a kaimi pawl nih an chim.\n“Myanmar mipi harnak fak chinchin an ton caah kan ngaihchia tuk, cucaah Manipur ah a hung zaammi pawl cu bawmh hna dingin meeting a kaimi vialte kan lungtling dih. Bawmtu committee kan dirh i Professor Amar Yumnam nih a hruai lai,” tiah meeting dih hnu ah cathanh an chuah.\nCCM Chairman Pu Radhabinod Koijam (Manipur Vuancichoh hlun)\nAn ram hremnak ruangah a zaammi Myanmar ralzaam pawl cu kan minung hawi zawruahnak te he bawmh hna dingin India cozah hruaitu Prime Minister zong kan chimh lai, tiah meeting ah an khiah fawn.\nCun, Myanmar ralzaam bawmhnak tangka donnak caah CCM Facebook page kan ser lai i Imphal Human Rights Alert bank account kan hman lai, ti zongin bia an khiah.\nMyanmar ralzaam bawmhnak a hramthoknak caah CCM Chairman Pu Radhabinod Koijam (Manipur Vuancichoh hlun) nih Rs 50,000 (Kawlram ting 9) a hlut.